text:
KHUTBAH PERTAMA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 2 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُْتُنَّ إِلا وَأَنْتُمْ مُسْلِمُوْنَ ….. فرمان الله دالم اية 2 دان 3 سورة العنكبوت:
أَحَسِبَ النَّاسُ أَنْ يُتْرَكُوا أَنْ يَقُولُوا آمَنَّا وَهُمْ لَا يُفْتَنُون وَلَقَدْ فَتَنَّا الَّذِينَ مِنْ قَبْلِهِمْ ۖ فَلَيَعْلَمَنَّ اللَّهُ الَّذِينَ صَدَقُوا وَلَيَعْلَمَنَّ الْكَاذِبِينَ
مقصودڽ : ادکه مأنسي مڽڠك بهاوا مريك اکن دبيارکن دڠن هاڽ برکات: “کامي تله برايمان”، سداڠکن مريك بلوم داوجي ﴿دڠن سسواتو چوبأن﴾؟ دان دمي سسوڠكَوهڽ! کامي تله مڠوجي اورڠ-اورڠ يڠ تردهولو درڤد مريك، مك ﴿دڠن اوجين يڠ دمکين﴾، ڽات اڤ يڠ دکتاهوي الله تنتڠ اورڠ-اورڠ يڠ سبنر-بنرڽ برايمان، دان ڽات ڤولا اڤ يڠ دکتاهويڽ تنتڠ اورڠ-اورڠ يڠ بردوستا
مسلمين/مسلمات يڠ درحمتي الله،
سلامت هاري راي عيدالفطري داوچڤکن کڤد سلوروه قوم مسلمين دان مسلمات. کيت بارو سهاج ملالوءي تربية رمضان يڠ مروڤاکن سواتو اوجين دالم ملاهيرکن همبا الله يڠ برتقوى. ستله سبولن دتربيه دڠن ملالوءي ڤلباكَاي اوجين ترهادڤ هوى نفسو مك تاڽاله ديري کيت سمأدا تله لولوس دان برجاي منجادي همبا الله يڠ توندوق ڤاتوه کڤد سكَالا سوروهن دان لارڠنڽ اتاو تياد سبارڠ ڤروبهن كأره منجادي همبا الله يڠ صالح. کتيك برسرونوق مڽمبوت هاري راي ماريله سام-سام کيت مرنوڠ سمأدا کيت ميمڠ لايق اونتوق برهاري راي کران برجاي دالم مڠهادڤي اوجين تربية رمضان اتاو هاڽ منومڤڠ تواه اورڠ لأين. انتارا چيري كَولوڠن يڠ برجاي دالم اوجين تربية رمضان اياله اورڠ يڠ تروس مڽوبورکن ڤواس سنة، ممباچ القرءان، صلاة سنة، برصدقه دان برزکاة، سوك ممبري ماکنن کڤد اورڠ لأين، برسكَرا كمسجد اونتوق منونايکن صلاة جماعة، منجاكَا وقتو صلاة فرض ليم وقتو، مڠهوبوڠکن صلة الرحيم سسام مسلم، برإعتکاف دالم مسجد، باڠون مالم دان عمالن صالح يڠ لأين والاو ڤون تله برلالوڽ رمضان. چيري-چيري كَولوڠن يڠ دتولق عمالن ڤواساڽ ڤولا اياله اورڠ يڠ كَاكَل ممبواڠ صفة ترچلا درڤد ديريڽ سڤرتي تكبور، سومبوڠ، حسد دڠکي، خيانة أمانة، سوک ماکن ڤرکارا حرام أومڤام رشوة دان ربا سرت مراسا بكَيتو كَمبيرا دڠن ڤمركَين رمضان سأوله-اوله بندوان بيباس درڤد ڤنجارا. ايڠتله بهاوا کيت سموا بوکن ماهو برهاري راي د دنيا اين ماله اڤ يڠ لبيه ڤنتيڠ کيت ماهو برهاري راي دالم شركَا الله د اخيرة ننتي
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم أية 31 سورة الأعراف
يَا بَنِي آدَمَ خُذُوا زِينَتَكُمْ عِنْدَ كُلِّ مَسْجِدٍ وَكُلُوا وَاشْرَبُوا وَلَا تُسْرِفُوا ۚ إِنَّهُ لَا يُحِبُّ الْمُسْرِفِينَ
مقصودڽ : واهاي انق-انق آدم! ڤاکايله ڤاکاين کامو يڠ اينده برهياس ڤد تياڤ-تياڤ کالي کامو کتمڤت عبادت ﴿اتاو مڠرجکن سمبهيڠ﴾، دان ماکنله سرتا مينومله، دان جاڠن ڤولا کامو ملمڤاو; سسوڠڬوهڽ الله تيدق سوك اکن اورڠ-اورڠ يڠ ملمڤاوءي باتس
ڬما تكبير ممبسرکن الله دان تحميد مموجي الله يڠ برکومنداڠ ستياڤ کالي تيباڽ هاري راي مستيله مرسڤ کدالم هاتي سانوباري بوکن ستاکت دسبوت د مولوت سهاج. ڤاستيکن لاوڠن هاري راي ايت دجاديکن اقرار طاعة ستيا کڤد الله دالم ستياڤ کرجا بوات کيت ترماسوق مسئله ڤماکاين اكَر تيدق مندده عورة، چارا بربلنجا اڬر دري سومبر حلال دان دكَونا ڤد جالن حلال دسمڤيڠ تيدق ملاکوکن ڤمبذيرن تراوتما کتيك مڽمبوت هاري راي. کيت واجب برشکور کڤد الله يڠ مڠانوكَرهکن هاري راي سرتا مڠكَالقکن اومت اسلام اونتوق برڤاکاين چنتيق ڤد هاري مليا اين. کداتاڠن اسلام مڠاجر مأنسي سوڤاي برڤاکاين چنتيق د مان ڤرنه برلاکو دالم سجاره افريكا، کاڤيتاليس کريستيان بكَيتو ماره کڤد ڤندعوة کريستيان يڠ هاڽ برجاي مڠکريستيانکن رعية افريكا سداڠکن جوالن ڤاکاين تيدق لاکو کران مڠکلکن ڤماکاين چارا لام سداڠکن کاوسن افريكا يڠ دکواسأي أوليه اسلام ملاهيرکن رعية يڠ برڤاکاين چنتيق يڠ مماجوکن ڤرنياكَان ڤاکاين. اوليه ايت منجادي سواتو فتنه يڠ جاهت جك اسلام دتودوه سباكَاي ڤڽکت کڤد عمالن منجاڬ کچنتيقکن کران أراهن دالم منجاڬ عورة بوکن اونتوق مڽکت سباليقڽ باڬي منجاڬ مروة تراوتام ڬولوڠن وانيتا يڠ کيني دتلنجڠکن اوليه موسوه اسلام. کاڤيتاليس تراوتماڽ منجاديکن توبوه وانيتا سباڬاي باهن داڬاڠن يڠ دڤرڬونا سمکسيما موڠکين باڬي کاونتوڠن مريك ملالوءي إعلان، ڤروڬريم هيبورن دان سباڬايڽ. اداله امت مالڠ جك اومت اسلام توروت ڬمبيرا اونتوق ‘ملاچورکن’ توبوه مريك اونتوق دداڬڠکن اوليه کاڤيتاليس يڠ تيدق برهاتي ڤروت. کمباليله کڤد ڤاکاين ايکوت شريعة اسلام واهاي مسلمات کتيك راماي ڬولوڠن وانيتا مسلمات د بومي ايروڤه سڤرتي إيطالي، ڤرانچيس يڠ بردڤن دڠن تکانن اوندڠ-اوندڠ سمات-مات ماهو مماکاي ڤورده. عقيبة بتجي اسلام مك ڤاکاين اسلام دأڠڬڤ بهاي سداڠکن برتلنجڠ دأڠڬڤ لمبڠ کماجوان دان کبيباسن. کيت سرو درڤد ڤريڠکت ڤميمڤين سهيڠڬاله رعية جلاتا اڬر کمبالي منوتوڤ عورة بوکن ڤد بولن رمضان سهاج تتاڤي ڤد ستياڤ ماس دان تمڤت کران ملائکة رقيب عتيد أدا د مان-مان ستيا منچاتت سڬالا عملن بأيك دان جاهت کيت.
مسلمين/مسلمات يڠ دحرمتي سکالين،
تربية رمضان سکيراڽ دحياتي بتول-بتول دالم کهيدوڤن سوده ڤستي مسئله جنايه بواڠ بايي يڠ بڬيتو دهشة اخير-اخير اين تيدق اکن برلاکو. بياساڽ ستياڤ مسئله أدا ڤونچاڽ، بڬيتوله مسئله بواڠ بايي کباڽقكنڽ عقيبة زنا سلأين سومبڠ محرام دان روڬول د مان جارڠ کدڠارن انق حاصيل ڤرکهوينن يڠ صح توروت دبواڠ. نبي محمد صلى الله عليه وسلم سنديري ڤرنه مڽارنکن انتاراڽ عمالن ڤواس دالم مڽکت هوى نفسو سباڬايمان سبواه حديث يڠ دروايتکن أوليه امام بخاري :
قال النبي e : مَنْ اسْتَطَاعَ الْبَاءَةَ فَلْيَتَزَوَّجْ فَإِنَّهُ أَغَضُّ لِلْبَصَرِ وَأَحْصَنُ لِلْفَرْجِ وَمَنْ لَمْ يَسْتَطِعْ فَعَلَيْهِ بِالصَّوْمِ فَإِنَّهُ لَهُ وِجَاءٌ
مقصودڽ : واهاي ڤارا ڤمودا! سسياڤا د کالڠن کامو يڠ ممڤو کهوين مك برکهوينله سسوڠڬوهڽ اي لبيه برجاي ممليهارا ڤنداڠن دان منجاڬ کمالوان. سسياڤا يڠ تيدق ممڤو مك هندقله دي برڤواس کران اي مروڤاکن بينتيڠ باڬيڽ ﴿درڤد شهوات﴾
عمالن اونتوق منجاوهي زنا جوڬ اياله منجاڬ مات سرتا منجاوهي ڤرکارا يڠ بوليه منيمبولکن شهوات کران سواتو کاجين يڠ دبوات اوليه سأورڠ ڤينشرح اونيۏرسيتي کبڠسأن مليسيا ﴿UKM﴾ ڤد تاهون لالو يڠ دجالنکن سلام انم بولن د ڤوست-ڤوست ڤموليهن اخلاق د سلوروه نڬارا مرڠکومي کيرا-کيرا 600 responden يڠ برعمور انتارا 15 دان 20 تاهون منداڤتي 60 ڤراتوس کيس زنا برڤونچا درڤد منونتون باهن-باهن لوچه. ستروسڽ مستي منفعة ماس کوسوڠ دڠن اکتيۏيتي برفائده سڤرتي برسوکن، برڤرساتوان، باڽقکن مندي کتيك چواچا ڤانس، کورڠکن ماکنن برمڤه، کورڠکن مينوم کوڤي دان تيه، تيدق باڽق ماکن داڬيڠ ميره دان تلور، تيدور سچارا مڠيريڠ مڠادڤ قبلة سباڬايمان عمالن نبي، جأوهي تيدور ترلنتڠ اتاو منياراڤ دان برصحابة دڠن اورڠ صالح. أڤ لبيه ڤنتيڠ تروس تمبه علمو اڬام يڠ برمنفعة د مان انتارا چيريڽ-چيريڽ سباڬايمان يڠ دسبوت اوليه امام الغزالي ايأيت [1] علمو يڠ منمبه راس تاکوت کڤد الله [2] داڤت بوك مات هاتي اونتوق نمڤق کعأيبن ديري سنديري [3] سماکين نمڤق چارا اونتوق منمبه عمل عبادة [4] کورڠکن راس طمع کڤد دنيا [5] تمبه راس چينتاکن اخيرة [6] بوک مات هاتي اونتوق نمڤق ڤرکارا يڠ ممبيناساکن علمو سهيڠڬ سنتياس بروسڤادا منجاڬڽ [7] نمڤق جلس تنتڠ تيڤوداي شيطان دالم مروسقکن کيت سڤنجڠ ماس
دسمڤيڠ ايت، ڤيهق کلوارڬ برمولا دڠن باڤ مستي سوبورکن صفة چمبورو دڠن مڠاول ڤرڬرقن انق-انق د مان کيت ڤرنه مندڠر باڬايمانا اد صحابة نبي يڠ سڠڬوڤ منوتوڤ لوبڠ دينديڠ رومه کران بيمبڠ اد اورڠ يڠ مليهت استريڽ، اد صحابة نبي يڠ سڠڬوڤ ممنچوڠ کڤالا للاکي يڠ مندکتي استريڽ تنڤا توجوان. مانکالا انق استري ڤولا واجب اد صفة مالو سوڤاي تيدق ترليبت دڠن ڤربواتن تيدق برمورل.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
قال النبي e : لاَ تَزَالُ أُمَّتِي بِخَيْرٍ مَا لَمْ يَفْشُ فِيهِمْ وَلَدُ الزِّنَا ، فَإِذَا فَشَا فِيهِمْ وَلَدُ الزِّنَا أَوْشَكَ أَنْ يَعُمَّهُمُ اللَّهُ بِعِقَابٍ
مقصودڽ: اومتکو ﴿اين﴾ اکن تروس برادا دالم کبأيقکن سلام تيدق ترسيبار لواس انق زنا د کالڠن مريك.اڤابيلا انق زنا ترسيبار لواس د کالڠن مريك، مك همڤير سهاج الله عزوجل اکن منورونکن عذاب سيقسا کڤد مريك سلوروهڽ.﴿ حديث رواية احمد، باءيك سندڽ﴾.
مسئله لاهيرڽ بڬيتو راماي انق زنا د مان ڤراڠکأن جابتن ڤندفترن نڬارا ﴿JPN﴾ منچاتتکن جملة 257،000 اورڠ انق تنڤا باڤ ددفترکن دري تاهون 2000 هيڠڬ جولي 2008 دڠن ڤوراتا 84 اورڠ سهاري. مسئله کرونيك اين اکن برتمبه ڤاره جك مڠڬوناکن فهمن سکولر يڠ مميسهکن انتارا اڬام دان اوروسن دنيا سڤرتي کڽاتأن کمنترين ڤلاجرن يڠ سديا مڠکاجي چادڠن مماسوقکن Pendidikan Kesihatan Reproduktif dan Sosial (PKRS) دالم کوريکولوم سکوله اتاو سباڬاي مات ڤلاجرن تراس دڠن ألسن اي برجاي د United Kingdom دڠن مڽمبوڽيکن بهاوا يڠ برجاي اياله مڠورڠکن ڤلاجر حامل بوکنڽ مڠوراڠ جملة ڤلاجر برزنا. کيت تيدق ماهو نام مات ڤلاجرن سهاج بربيذا تتاڤي ايسي کندوڠن دڠن ڤڠاجين سيك س جارا بارت دککلکن ايايت مڠهيدوڤکن بودايا زنا چارا سلامت دڠن ممندڠ بهاوا زنا بوکن سواتو کسالهن بسر سباليقڽ يڠ ساله اياله مڠندوڠ عقيبة تيدق ڤنداي برزنا. اي عبارة مڠاجر ڤلاجر چارا منچوري دڠن بتول. اخيرڽ ڤڽاکيت سماکين ڤاره بوکن سماکين کبه. بڬيتو جوڬ چادڠن ممبينا سکوله ڤلاجر حامل سکيراڽ تيدق دکاجي بتول-بتول باکل منمبهکن جملة ڤنزينأن دان انق زنا. جک سبلوم اين جملو ڤوست سرنتي سام نأيك دڠن ڤمبينأن يونيۏرسيتي مك دبيمباڠي سلڤس اين جملة سکوله ڤلاجر حامل سام باڽق دڠن کلب مالم. اخيرڽ باڽق واڠ رعيت ترڤقسا دهابيسکن اونتوق مراوات ڤڽاکيت سوسيال يڠ سماکين ڤاره. ايت بلوم دکيرا دڠن جومله لبيه 70 ڤراتوس درڤد 87،710 ڤڠهيدڤ HIV/AIDS د نڬارا اين اداله درڤد کالڠن اومت اسلام عقيبة داده دان زنا. سلاڬي ڤينتو زنا تيدق ماهو دتوتوڤ سڤرتي کلب مالم، هيبورن ملالايکن، رانچڠنtv دان مجلة يڠ مڠڬالقکن کڤد ڤنزينأن، کبيباسن اينترنيت مك سلاڬي ايت کسن بوروق تروس تيمبول. تڬقکن حکوم اسلام دسمڤيڠ ڤنچڬاهن سڤرتي حد ڤرڬاولن ترماسوق د سکوله، يونيۏرسيتي، تمڤت کرجا. تيرو کراجأن أچيه يڠ ممڤوڽاءي ڤوليس شرعي يڠ بوليه مڠمبيل تيندقكن ترهادڤ مريك يڠ مماکاي ڤاکاين مندده عورة دان بردوأن تنڤا ايكاتن نکاح د کاوسن تربوك. منچڬه لبيه باءيك درڤد بروبت. بيلا سوده منجادي ڤڽاکيت مك هابيس برجوتا واڠ ڤون سوده ترلمبت
مسلمات /مسلمات يڠ دبرکتي الله،
فرمان الله دالم ايات 82 سوره الاسراء:
وَنُنَزِّلُ مِنَ الْقُرْآنِ مَا هُوَ شِفَاءٌ وَرَحْمَةٌ لِلْمُؤْمِنِينَ ۙ وَلَا يَزِيدُ الظَّالِمِينَ إِلَّا خَسَارًا
مقصودڽ : دان کامي تورونکن دڠن برنسور-انسور دري القرءان اي-ايات سوچي يڠ منجادي اوبت ڤناور دان رحمة باڬي اورڠ-اورڠ يڠ برايمان کڤداڽ; دان ﴿سباليقڽ﴾ القرءان تيدق منمبهکن اورڠ-اورڠ يڠ ظاليم ﴿دسببکن کايڠکرن مريك﴾ ملاءينکن کروڬين جوا.
هاري راي اياله هاري کاسيه سايڠ د مان اسلام تله مڠڬاريسکن ادب يڠ بڬيتو اينده جك دعملکن دالم منجاڬ حق سسام اسلام دان جوڬ بوکن اسلام. اسلام مڠهاڤوسکن سماڠت کبڠسأن سمڤيت يڠ ممڤرتاهنکن کسستن دان کسالهن اتس السن سسام بڠسا اخيرڽ مسئله کظاليمن، ڤچه أمانة يڠ مڽببکن کروڬين ريبوان جوتا واڠ نڬارا بربنديڠ ڤنجيماتن subsidi سباڽق 750 جوتا يڠ مڽيقسا رعية دتمبه لاڬي دڠن کيس رشوة يڠ مڽقسيکن سرامي 418،200 اتاو 41 ڤراتوس درڤد 1.2 جوتا ڤنجاوات عوام دکسن تربابيت دڠن اکتيۏيتي ڤنريمأن رشوة تاهون لالو مڠيکوت لاڤورن کساتوان ڤکرجا-ڤکرجا دالم ڤرخدمتن عوام ﴿ Cuepacs ﴾ تيدق داڤت دتاڠني. تيوڤن اڠين ڤرقومن سمڤيت برتوجوان منوتوڤ ڤلباڬاي جناية ڤڽالهڬونأن کواس دالم مرومڤق هرتا رعية. کيت تيدق ماهو تروس ترتيڤو دان ترڤدايا دڠن تکتيك کوتور يڠ مربهاي اين سهيڠڬ کعاديلن ڬاڬل دتڬقکن مانکالا ڤميمڤين ظاليم تروس ککل برکواس. جاڠن عقيبة سيبوق چاري ماکن کيت تيدق مڠهيراوکن مسئله نڬارا. ايڠتله تنتڠ بهاي دنيا جك تيدق ڤنداي داوروس سهيڠڬ ممبيناساکن کيت سباڬايمان کات شيخ إبراهيم ادهم : ستياڤ اومة اد برهالاڽ يڠ دسمبه دان برهالا اومة اين اياله واڠ دينار دان درهم. بڬيتو جوڬ ڤريڠاتن امام الغزالي : سکيراڽ کيت حرمت کڤد اورڠ صالح کران هرتاڽ مك هيلڠ ستڠه اڬام کيت اڤاته لاڬي جك حرمت کڤد اورڠ ظاليم کران هرتاڽ مك سماکين بوروق کسن ڤادهڽ. اوليه ايت دڠن سماڠت عيدالفطري يڠ برارتي کمبالي سمولا کڤد فطرة ايأيت سوچي درڤد دوسا دان صفة ترچلا ماريله کيت سام-سام کمبالي کڤد سيستيم القرءان باروله کيت مليا دان بهاڬيا دنيا اخيرة.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ
فرمان الله دالم اية 46 سورة الأنفال :
وَأَطِيعُوا اللهَ وَرَسُولَهُ وَلَا تَنَازَعُوا فَتَفْشَلُوا وَتَذْهَبَ رِيحُكُمْ ۖ وَاصْبِرُوا ۚ إِنَّ اللهَ مَعَ الصَّابِرِينَ
مقصودڽ : دان طاعةله کامو کڤد الله دان رسولڽ، دان جاڠنله کامو بربنته-بنتاهن; کالاو تيدق نسچاي کامو منجادي لمه سماڠت دان هيلڠ کقواتن کامو، دان صبرله ﴿مڠهادڤي سڬالا کسوکرن دڠن چکال هاتي﴾; سسوڠڬوهڽ الله بسرتا اورڠ-اورڠ يڠ صبر
مسلمين/مت يڠ درحمتي الله
تکبير کمناڠن يڠ دلاوڠکن اداله تندا کجايأن دالم تربية رمضان يڠ تله کيت سام-سام لالوا اونتوق لاهير سباڬاي اومت يڠ بڬيتو يقين دڠن سيستيم القرءان تراوتما بيلا اداڽ ڤرانچڠن جاهت سبواه ڬريجا د فلوريدا اونتوق مڠنجورکن أوڤاچارا ‘هاري ممباکر القرءان’ سمڤنا اولڠ تاهون ک-9 سراڠن 11 سيڤتيمبر 2001 سرتا سوارا سومبڠ يڠ ممڤرليكيهکن حکوم القرءان. تربية رمضان سڤاتوتڽ مڽوبورکن لاڬي ڤراسان مڠمبيل برت تنتڠ ڤندريتأن ساودارا سأڬام يڠ لأين تراوتما د فلسطين، عراق، أفغانستان، سلاتن تايلاند يڠ دلندا ڤڤراڠن دان ڤاکستان يڠ دلندا بنجير بسر د سمڤيڠ نڬارا-نڬارا يڠ لأين. کتيك بردڤن دڠن کكجامن موسوه تراوتما يهودي مك اومة اسلام مستي برڬرق برسام دالم ستياڤ سودوت. کيت راس کچيوا بيلا کراجأن لبيه ريلا مڽواڤ 77 جوتا ريغڬيت ستاهون کڤد APCO سبواه شريکة سكتوتو Zionis يهودي سداڠکن سڠڬوڤ منأيقکن هرڬا بارڠ اتس السن منجيمتکن subsidi دتمبه دڠن سامن ايکور يڠ ممريتکن سهيڠڬ يهودي ددهولوکن رعية دکتڤيکن. جك د فلسطين کراجأن HAMAS ڤيليهن رعية دالم ڤيليهن راي دنافيکن حق اتس هاسوتن اميريك دان يهودي مك بڬيتوله نصيب منيمڤا رعيت کلنتن يڠ دنافيکن حق royalti ميڽق سداڠکن دالم ماس يڠ سام ڤميمڤين سڠڬوڤ مڽره سچارا ڤرچوما 2 تلاڬ ميڽق يڠ برنيلاي 230 بيليون کڤد بروني. کتيك ماهو مرونتوهکن ڤڠواسأن يهودي ترهادڤ دنيا جوڬ مك کيت واجب مڽوکوڠ اوسها مورني کراجأن نڬري کلنتن يڠ ملڠکه يقين ممڤرکنلکن مات واڠ شرعية دينار دان درهم يڠ سڤاستيڽ سواتو يڠ دسوروه اوليه القرءان. يهودي تروس داڤت منجاجه دان ممڤربودوهکن کيت سکيراڽ کيت تروس يقين دان مڠڬوناکن واڠ کرتس چيڤتأن مريك. راماي ڤاکر ايکونومي دنيا برحجة سيستيم کأواڠن دنيا براساسکن واڠ کرتس برلندسکن ربا تله ممباوا کڤد باڽق کروسقکن ترماسوق کميسکينن، کروسقکن عالم سکيتر، مونوڤولي ڤڠلوارن، ڤڠڠڬورن، جناية، معصية دان کجاتوهن مورال. کاڤيتاليس بڬيتو بيمبڠ سکيراڽ دنيا کمبالي سمولا کڤد دينار امس يڠ ستابيل بربنديڠ دويت کرتس د مان واڠ يڠ کيت سيمڤن اکن مڽوسوت دڠن بڬيتو تروق ڤد سواتو کتيك ننتي سهيڠڬ نيلاي سريبو ريڠڬيت سلڤس اين موڠکين تيدق داڤت ممبلي اڤا٢ لاڬي. اينيله کهيباتن سيستيم القرءان يڠ برتوجوان اونتوق کبأيقکن مأنسي سداڠکن سيستيم يهودي دري دولو لاڬي دڤرکنلکن اونتوق ممراس دان منينداس مأنسي. ڤيليهله سام اد چارا هيدوڤ اسلام يڠ هندق دڬونا اتاو تروس برسرونوق اونتوق منجادي همبا عبدي يهودي سعمور هيدوڤ.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلامت هاري راي عيد الفطري داوچڤكن كڤد سلوروه قوم مسلمين دان مسلمات.باڽقكن برصدقه اڬر مريك يڠ ممرلوكن بنتوان توروت برڬمبيرا دان زيارهيله سانق سودارا ڤد هاري يڠ مليا اين باڬي مراڤتكن لاڬي تالي ڤرسودارأن.ربوتله ڤلواڠ اونتوق منمبهكن ساهم اخيرة دڠن برڤواس انم هاري دبولن شوال باڬي مڽاهوت سبدا نبي صلى الله عليه وسلم :
مَنْ صَامَ رَمَضَانَ ثٌمَّ أَتْبَعَهٌ سِتًّا مِنْ شَوَّال كَانَ كَصِيَامِ الَّدهْرِ ﴿ رواه مسلم ﴾
مقصودڽ : سسياڤ يڠ تله برڤواس فرض رمضان كمودين دايكوتي ڤولا دڠن برڤواس انم هاري د بولن شوال مك اداله ڤهلاڽ سڤرتي دي برڤواس سڤنجڠ تاهون.
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرْ إِخْوَانَنَا المُسْلِمِيْنَ فِى عِرَاق وَفِى فَلَسْطِين وَفِى كَشْمِيْر وَفِى الهِنْد وفى أفغانستانِ وَفِى شِيْشَان وَفِى جَنُوْبِ بِلِيِبين وَفِى إينْدُوْنِيْسِيَا وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ. اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ


c: text/html

text:
ڤڠاره کصيحتن قدح، داتوق دوکتور نورهيزان اسماعيل برکات، باڬايماناڤون ڤڬاواي دان کاکيتاڠن جابتن کصيحتن نڬري قدح اکن ملقساناکن ڤمنتاوان برتروسن باڬي ممستيکن ماکنن دان مينومن يڠ دجوال دبازر رمضان دسلوروه نڬري اين برسيه سرتا سلامت.
بلياو برکات لڠکه منروسي اوڤراسي رمضان 2018 ايت برلڠسوڠ سڤنجڠ رمضان اين سلا؞ين ڤمريقسا؞ن دڤريميس ڤمبکل باهن منته سڤرتي ايم، داڬيڠ، ايکن دان بارڠن رونچيت يڠ تله ڤون دجالنکن سجق دوا ميڠڬو سبلوم اين.
”متلامت اوتام اوڤراسي اين اداله اونتوق ممستيکن ماکنن يڠ دسدياکن اتاو دجوال اداله سلامت دان مماتوهي کهندق اکتا ماکنن 1983، ڤراتورن٢ ماکنن 1985 دان ڤراتورن٢ کبرسيهن ماکنن 2009،“ کاتاڽ دالم کپاتا؞ن هاري اين.
بلياو برکات اکتيۏيتي ڤيهقڽ سڤنجڠ بولن اين مليڤوتي ڤمريقسا؞ن ڤريميس دان ڤنسامڤلن ماکنن دبازر رمضان دڠن تيندقن ڤڠواتکواسا؞ن اکن دأمبيل سکيراڽ کڤوتوسن اناليسا سامڤل ماکنن ايت تيدق مماتوهي اکتا ماکنن 1983 دان ڤراتورن٢ ماکنن 1985.

robotstxt: allowed

filter: keep


text:
كيرا٢ 5,000 ڤڠونجوڠ حاضير ممرياهكن [email protected] 2017 ڤد 4 جون لالو. بوكن هاڽ رعية تمڤتن، ماله مريک يڠ حاضير جوڬ ترديري ددرڤد ڤلنچوڠ اسيڠ دري ڤلباڬاي نڬارا.
كمرياهن بربوک ڤواسا براماي-راماي ايت باڬايكن ڤيستا دان منجادي تاريقن اڤابيلا مريک يڠ حاضير توروت ممباوا انق٢ اونتوق سام٢ منعمتي كمانيسن بولن رمضان يڠ حاضير ستاهون سكالي.
بربيذا دڠن تاهون٢ لالو، [email protected] 2017 مپدياكن 16 كومڤونن اكتيۏيتي يڠ دلقساناكن اوليه جابتن كبودايا؞ن دان كسنين نڬارا (JKKN)، كمنترين ڤلنچوڠن دان كبودايا؞ن برسام ببراڤ راكن ڤڠنجورن ترماسوق ديوان باندراي كوالا لمڤور (DBKL) دان جابتن كماجوان إسلام مليسيا (Jakim).
انتارا اكتيۏيتي سڤنجڠ ڤروڬرم ترسبوت اياله ڤپديا؞ن دان ڤڠاڬيهن بوبور لمبوق، ڤاميرن ڤلنچوڠن إسلام، تدروس القرءان، تذكرة رمضان، كڤسول رمضان، سوكاريلاون، كلينيک تحسين القرءان، جوالن ترک ماكنن، كا؞ونتر زكاة، بربوک ڤواسا، صلاة برجماعه دان تراويح، بيچارا رمضان، موريه دان كونسرت رمضان.
[email protected] 2017 يڠ برمولا ڤد 3 جون لالو توروت دسريكن دڠن كحاضيرن ڤميمڤين اوتام نڬارا يا؞يت ڤردان منتري، داتوق سري نجيب تون رزاق دان ايستري، داتين سري روسمه منصور سرتا ببراڤ ڤميمڤين تمڤتن.


text:
كتواڽ، داتوق دوكتور اوڠ اديق حسين بركات، حال دمكين كران كاوسن ڤلابوهن ايت برڤوتينسي اونتوق بركمبڠ منجادي لبيه ماجو.
”كاوسن ڤلابوهن بركنا؞ن سميمڠڽ سوده ماجو دان سيبوق دڠن اكتيۏيتي ڤرايكنن دان نلاين. نامون، دسببكن كاوسن ايت اڬق سمڤيت دان بيلڠن نلاين يڠ بوليه مندارت دسان اڬق ترحد، كيت چادڠ اونتوق ممبسركن لاڬي كاوسن ايت سوڤايا لبيه باپق بوت نلاين يڠ بوليه مندارت.
”ڤروجيک بركنا؞ن ممرلوكن ڤربلنجا؞ن لبيه كورڠ RM100 جوتا دان سكيراڽ اي داڤت دلقساناكن سوده تنتو
اكن ممبري كمودهن كران بكلن ايكن جوڬ موده دهانتر ككوتا بهارو سلا؞ين بردكتن تايلند،“ كاتاڽ كتيک دتمو؞ي ڤمبريتا، دسيني هاري اين.
تردهولو، بلياو يڠ جوڬ ڤڠروسي مجليس امانه رعيت مراسميكن كورسوس ڤموكيمن ڤميمڤين مهاسيسوا كلنتن 1 مليسيا، دكامڤوڠ ڤروڤوک دسيني.
يڠ توروت حاضير نا؞يب چنسلور اونيۏرسيتي مليسيا كلنتن، ڤروفيسور داتوق دوكتور حسيني عمر دان ڤريسيدن Himsak، داتوق محمد فيزل داوود.


text:
كيت مليهت سموا اين سداڠ برلاكو. سموا يڠ رسول الله ڤريڠتكن كيت تنتڠ اڤ يڠ باكل كيت لالوا د اخير زمان سداڠ برلاكو كيني. اومت اسلام كيني عبارت باڬاي هيدڠن يڠ سداڠ دكليليڠي سريڬالا-سريڬالا يڠ لاڤر. سمواڽ كران اد د انتارا كيت يڠ تركنا ڤڽاكيت چينتا دنيا دان تاكوت ماتي.
تتاڤي، اڤاكه كيت اكن ڤاته سماڠت اتاو بروندور كران تكنن دمي تكنن دان دسقن ك اتس مرواه اومت اسلام اين؟
جواڤنڽ تيدق سام سكالي.
ڤڤته لاما ملايو اد مڽبوت، ڬڠڬم بارا اڤي، بيار سمڤأي جادي ارڠ. جك ممڬڠ اوروسن اڬام ايت عبارت مڠڬڠڬم بارا اڤي، مك كيت ملايو اسلام د سيني اكن مڠڬيڠڬم بارا ايت سهيڠڬ منجادي ارڠ!
ايتله يڠ رسول الله ماهو. رسول الله ماهوكن اومت يڠ كوات مڠهادڤي دوڬان دان بوكن چڤت برڤوتوس اسا.
كيت اداله ڬينراسي ملايو مسلم يڠ بارو. كيت اكن مڠڬيڠڬم بارا اڤي ايت بوكن هاڽ سهيڠڬ منجادي ارڠ، ماله ارڠ ايت اكن كيت هنچوركن سهيڠڬ منجادي دبو-دبو يڠ دتيوڤ اڠين!


text:
دي يڠ مسرا دڤڠڬيل هيري يڠ براصل دري باتو ڤاهت، جوهر اين عبارة كا؞يس ڤاڬي ماكن ڤاڬي دان سكارڠ تيڠڬل درومه ڤاڤن بوروق دديامنيڽ سجق ڤولوهن تاهون لالو دكامڤوڠ تبو (بلاكڠ ستيشن ميپق كلتيک س ڤكن لاما)، سوڠاي ڤتاني.
“دالم كأدا؞ن اڤ سكالي ڤون ساي تيدق ماهو مڠميس. چوماڽ ساي امت برهارڤ اونتوق كمبالي منجادي ڤلوكيس جالنن سڤرتي يڠ ڤرنه دلاكوكن ببراڤ تاهون لالو.
“ساي تياد مودل اونتوق بربوات دمكين. دسببكن ايت ساي امت برهارڤ اونتوق منريما تمڤهن مان٢ ڤيهق اڬر واڠڽ ننتي داڤت دڬونا اونتوق ممبلي ڤلباڬاي كڤرلوان،” كاتاڽ كتيک دتمو؞ي، بارو٢ اين.
سلا؞ين منريما تمڤهن لوكيس دكنۏس دان ڤاڤن لاڤيس، هيري توروت برڤڠالمن ملوكيس مورل دببراڤ دينديڠ باڠونن دسكيتر باندر سوڠاي ڤتاني.
ملالو؞ي اوسها تنڤا مڠنل ارتي جمو دان بوسن ايت، دي براوڤاي منجالني كهيدوڤن دڠن مپيواكن ساله سبواه بيليق درومه اوسڠڽ ايت كڤد سڤاسڠ سوامي ايستري دڠن قدر RM300 سبولن.
“سنڠ چاكڤ كهيدوڤن ساي اين ميمڠ ڤريت تتاڤي ساي ماهو منچاري رزقي دڠن اوسها سنديري. كالاو اد مان٢ ڤيهق يڠ سودي ممبلي لوكيسن اتاو ممينتا ساي ملوكيس مورل، ساي چوكوڤ برتريما كاسيه،” كاتاڽ يڠ ڤرنه منجالني كورسوس ملوكيس انجورن مجليس امانه رعية (Mara) سواتو كتيک دهولو.
سهوبوڠن ايت، مان٢ ڤيهق يڠ برحسرت منمڤه لوكيسن دري هيري بوليه مڠهوبوڠيڽ سچارا تروس دتالين 013-4786658.


text:
ڤروموسي تمبڠ ترسبوت برمولا دري 11 فيبرواري هيڠڬ 26 فيبرواري اين باڬي ڤرجالنن ڤد 28 جون اين هيڠڬ 6 فيبرواري 2018.
لالوان ايت يڠ دلنچركن برمولا 28 جون 2017 جوڬ مناوركن تمبڠ RM2,999 سهالا اونتوق ڤريميوم ڤلتبد.
توروت حاصير ڤد مجليس ڤلنچرن اياله كتوا ڤڬاواي ايكسيكوتيف كومڤولن AirAsia X، داتوق قمرالدين مرانون، كتوا ڤڬاواي ايكسيكوتيف AirAsia X، بينيامين اسماعيل، واكيل ڤڠاره دان كتوا ڤڬاواي ايكسيكوتيف برسام كنساي أيرڤورت، ايمانيول منينتياو، نا؞يب ڤريسيدن ڤلنچوڠن هاواي دجڤون، ميتدو ۏرلي دان ڤپندڠ راتو چنتيق ميس هاواي، اليسن چو.


text:
واكـيـل كـتـوا MUI بـيـدڠ فتوى، حزمه تاهيدو يڠڬو بركات، ڤڠعمومن مـڠـنـا؞ي فـتـوى تـرسـبـوت دكلواركن سـلـڤـس منداڤتي سبهاڬين بسر درڤد كباكرن هوتن دنڬارا اين برڤونچا درڤد اورڠ راماي.
منوروتڽ، فتوى ترسبوت دكلواركن اداله برڤندوكن صفة امر معروف نهى موڠكر.
“انتارا سبب مڠاڤ MUI توروت سرتا دالم ايسو اين اداله كران كجادين هوتن اداله مضرة هيڠڬ بوليه مپببكن كماتين. بـرداسـركـن حاصـيـل كاجـيـن بـرسـام، كـبـاكـرن هـوتـن دأيندونيسيا ترجادي كران اد چمڤورتاڠن ما؞نسي، ” كاتاڽ.
سـمـنـتـارا ايـت، مـنـوروت مـنـتـري لـيـڠـكـوڠـن هـيـدوڤ، سـيـتـي نـوربـايـا، چمڤورتاڠن MUI دالم مڠلواركن فتوى ترسبوت اداله سباڬاي ڤرايڠتن مورل كڤد مشاركت اونتوق مڠورڠي تيندقن ڤمباكرن هوتن سچارا سڠاج ماهوڤون تيدق سڠاج.
“ساي مپوكوڠ اوسها اين كران سديكيت سباپق داڤت ممبري كسدرن كڤد مشاركت سكيتر. باپق هيدوڤن يڠ تيڠڬل دكاوسن هوتن. جک كيت ملاكوكن ڤمباكرن هوتن، اين برمعنا كيت تله مڠوربانكن پاوا يڠ تيدق برساله.
“ساي برهارڤ اڬر دڠـن ڤلقسانا؞ن فـتـوى ايـن داڤـت مـڠـورڠكـن كباكرن هـوتـن سكاليڬوس مـمـڤـو مـڠـورڠـكن كجادين مـسـئـلـه جـربـو دنـڬارا ايـن،” كاتاڽ.


text:
تيمبلن منتريڽ، داتوق ڤي. كامالاناتن بركات، بنتوان خدمة اڠڬوتا جابتن سوكاريلاون مليسيا (Rela) دان ڤوليس ترافيک باڬي مڠاول لالو لينتس دكاوسن سكوله، اداله انتارا يڠ اكن دبينچڠكن كمنترين.
بلياو بركات، ڤركارا ايت اكن دتليتي دان دنيلاي اوليه جاوتنكواس خاص يڠ دوجودكن منتري ڤنديديقن، داتوق سري محزير خالد دالم تيمڤوه تردكت.
”كامي جوڬ بكرجاسام دڠن ببراڤ كمنترين سڤرتي كمنترين ڤڠڠكوتن، كمنترين ڤرومهن دان كراجا؞ن تمڤتن سرتا كمنترين دالم نڬري ملالو؞ي ستراتيڬي لا؞وتن بيرو كبڠسا؞ن (NBOS) باڬي مڠأتسي مسئله ترسبوت،“ كاتاڽ دالم سيدڠ اخبار دسيني.
تردهولو، كامالاناين مڠحاضيري مجليس ڤپمڤاين درما سيسوا دي هولستن ميل كومڤني سنديرين برحد دسكوله كبڠسا؞ن (SK) توه ساجق دباتو كاراو، دكت سيني دان مپمڤايكن درما سيسوا برجومله RM50,000 كڤد 250 موريد دڤيراق. - برنام


text:
تاڠيسن محمد زايداني امشار زيدي، 6، دان اديقڽ محمد زايداني امر زيدي، 4، يڠ كدڠرن سايوڤ٢ ممباوا كڤد ڤنموان مريک ڤد ڤوكول 6.45 مالم ستله دلاڤوركن هيلڠ ڤد ڤوكول 4 ڤتڠ كتيک برما؞ين دتبيڠ الور برهمڤيرن درومه نينيق مريک دكامڤوڠ الور ليمبوڠ.
ڤڬاواي زون 2، جابتن بومبا دان ڤپلامت نڬري، ڤنولوڠ كانن ڤڠواس بومبا، محمد جيلاني عبدالله بركات، ڤيهقڽ منريما ڤڠڬيلن ڤد ڤوكول 8 مالم دان ڤرڬي كلوكاسي برسام كقواتن 14 اورڠ اڠڬوتا دري بالاي بومبا دان ڤپلامت ڤاكا دان دوڠون.
منوروت محمد جيلاني، ڤيهقڽ تله ملاكوكن ڤنچارين دڠن مڠڬوناكن قاعده “Fan Searching” مليبتكن راديوس كاوسن ڤنچارين دلواس ساتو كيلوميتر ڤرسڬي.
”كيت توروت منداڤت بنتوان درڤد ڤندودوق كامڤوڠ يڠ توروت سرتا دالم ڤنچارين ايت دان اڤ يڠ منجادي كبيمبڠن كيت ڤد ماس ايت اياله كأدا؞ن دسيتو ڬلڤ دان ا؞ير ڤاسڠ كيتک ايت،“ كاتاڽ.
”كدوا-دوا بودق ايت دجومڤا؞ي برڤلوقن ڤوكول 9.45 مالم دأتس سباتڠ ڤوكوق باكاو ڤد كتيڠڬين دوا ميتر دري ارس ا؞ير، كيرا٢ 800 ميتر دري لوكاسي سليڤر دان سلوار ميليق مريک دتموكن.
كانق٢ ترسبوت دكاتاكن ممنجت ڤوكول باكاو كران ڤارس ا؞ير نا؞يق سهيڠڬ دوا ميتر عاقبة ا؞ير ڤاسڠ دان كتيک دتمو؞ي كدوا-دوا مريک براد دالم برڤلوقن كران كسجوقن،“ كاتاڽ.
سمنتارا ايت نينيق مڠسا، روڬايه ابراهيم، 60، بركات، دي سكلوارڬ چمس اڤابيلا دوا براديق ايت هيلڠ، اڤاته لاڬي سڤاسڠ سليڤر دان سلوار يڠ دڤاكاي مريک دتموكن دتبيڠ.
”كتيک ايت، لولوه هاتي ساي بيلا مليهت سليڤر دان سلوار چوچو ساي براد دسيتو. ساي مولا فيكير كدوا-دوا چوچو ساي ايت سوده لمس،“ كاتاڽ.
ايبو ساودارا كانق٢ ايت، روسليندا زكريا، 39، ڤولا ممبريتاهو، كتيک ڤيهق بومبا دان ڤندودوق كامڤوڠ سدڠ منچاري دوا براديق ايت، دي دان اديقڽ توروت ممبنتو سهيڠڬ دي تردڠر تاڠيسن يڠ ممباوا كڤد ڤنموان مريک.
دي مڠارهكن اديقڽ يڠ توروت سرتا دالم ڤنچارين ايت منوجو كأره سوارا كانق٢ ترسبوت دان براس ساڠت لڬا اڤابيلا اديقڽ برجاي ممباوا مريک كلوار.
مريک هاڽ مڠالمي چالر٢ دكاكي دان تله دهانتر اونتوق منريما راوتن دكلينيک كصيحتن ڤاكا اوليه ڤاسوقن ڤپلامت.


text:
منوروت ڤورتل Oddity Central، ڤساوه براوسيا 52 تاهون، زو كيڠهوا مولا مميكيركن چارا انتوق ممبنتو ايستريڽ سجق تاهون 1993 اڤابيلا وانيتا ايت يڠ تله منجالني ڤمبدهن ممبواڠ بواه ڤيڠڬڠ كيريڽ دكسن ڤولا مڠالمي مسئله باتو كارڠ دبواه ڤيڠڬڠ كاننڽ.
دوكتور ممبريتاهو بهاوا ڤمبدهن ترلالو بريسيكو باڬي سسأورڠ يڠ ممڤوپا؞ي ساتو بواه ڤيڠڬڠ دان منصيحتكن مريک منچاري چارا الترناتيف سبلوم باتو كارڠ ترسبوت منجادي ترلالو بسر.
كيڠهوا بركات، اينسڤيراسي منچيڤتا كاتيل ايستيميوا ايت ترحاصيل ڤد تاهون 1997 اڤابيلا دوكتور منصيحتكن ايستريڽ برديري ترباليق سلاما ببراڤ مينيت ستياڤ هاري باڬي ممبنتو مپيڠكيركن باتو كارڠ دڠن موده.
دي مڠمبيل ماس سلاما سبولن مريک ڤلن دان مڠلواركن كوس سباپق 1,000 يوان (RM640.80) اونتوق مپياڤكن كاتيل ترسبوت يڠ باپق مڠڬوناكن بارڠ٢ ترڤاكاي دسكيتر رومهڽ.
كاتيل يڠ دريک خاص ايت ممڤو برڤوتر 360 درجه دان ممستيكن ڤڠڬونا براد دالم كأدا؞ن ترباليق ڤد سودوت يڠ ساڠت تاجم، دسمڤيڠ ممبريكن رڠسڠن ڬترن يڠ دحاصيلكن درڤد رودا تركتور اونتوق ممبنتو مڠلواركن باتو كارڠ سچارا سمولا جادي.
منوروت كيڠهوا، سلڤس مڠهابيسكن ماس سلاما 10 مينيت دودوق دأتس كاتيل ايت دالم تيمڤوه ليم هاري برتوروت-توروت، باتو كارڠ دبواه ڤيڠڬڠ ايستريڽ تركلوار دڠن سنديريڽ تنڤا سبارڠ راس ساكيت.


text:
ڤورتل BBC يڠ ممتيق كپاتا؞ن ڤليلوڠ اندرو الدريج سباڬاي بركات، كونچي ايت ڤد اولڽ اكن دجوال ڤد هرڬ 50,000 ڤا؞ون (RM255,613) سبلوم ملونجق ايكورن كڤنتيڠن دان چيري اونيکڽ.
الدريج بركات، كونچي الماري ايت اداله ميليق سأورڠ ڤلاين كاڤل برنام سيدني سدونري دري بكشير يڠ ترقربان دالم نحس ڤد 15 اڤريل 1912 سلڤس Titanic دلاڤوركن كارم سلڤس ملڠڬر بوڠكه ا؞يس ڬرڬاسي.
”سدونري ممڤرتاروهكن پاواڽ اونتوق مپلامتكن اورڠ لا؞ين،“ كاتاڽ.
سلا؞ين كونچي، توروت ترجوال اداله سكڤيڠ ڤوسكد يڠ دهانتر كتوا اوڤراتور كومونيكاسي تنڤا واير Titanic، جيق ڤيليڤ س ڤد هرڬ 19,000 ڤا؞ون (RM97,133).
سلا؞ين ايت، كوليكسي سورت يڠ دتوليس اوليه كتوا ڤڬاواي Titanic، هينري ويلد توروت ترجوال دڠن هرڬ 5,000 ڤا؞ون (RM25,561).
ليلوڠن دديۏيزيس مروڤاكن ساتو درڤد اچارا جوالن بارڠن كنڠن Titanic تربسر ڤرنه دأداكن سجق ببراڤ تاهون لالو.
كاڤل Titanic كارم تيڬ جم سلڤس ملڠڬر بوڠكه ا؞يس كيرا٢ ڤوكول 2.20 ڤاڬي، 15 اڤريل 1912 مڠعاقبتكن 1,500 انق كاڤل دان ڤنومڤڠ تربونوه ماناكالا 700 اورڠ لاڬي ترسلامت.


text:
ڤارا ڤسرتا يڠ ممولاكن كايوهن دهوتيل ڤولمن ڤوتراجاي دان براخير دلوكاسي يڠ سام ايت، ملالو؞ي 30 جالن يڠ كسلوروهنڽ سجا؞وه 28.65 كيلوميتر، ترماسوق مرنتس سايبرجاي.
مريک يڠ مواكيلي كيرا٢ 20 اڬينسي كراجا؞ن دان سواستا ايت مڠمبيل بهاڬين دالم اچارا بركنا؞ن دڠن متلامت مڠعملكن ڬاي هيدوڤ صيحت.
انتارا اڬينسي ترليبت ترماسوقله اڬينسي كلايقن مليسيا (MQA)، اونيۏرسيتي تيكنولوڬي مارا (UiTM)، DRB-Hicom، ڤروتون هولديڠ س برحد، كوليج اونيۏرسيتي إسلام ڤرليس (KUIPs)، بومبا دان ڤپلامت لاڤڠن تربڠ انتارابڠسا كوالا لمڤور سرتا ڤوس مليسيا برحد.
سمنتارا ايت، ڤد هاري يڠ سام، 100 كانق٢ كورڠ اوڤاي انتارا 5,000 اورڠ يڠ مڠمبيل بهاڬين دالم ڤرتنديڠن Special Kids Race سمڤنا Reebok Spartan Race 2017 دسكوله انتارابڠسا Nexus، دڤريسين 15، دسيني.
مليسيا مروڤاكن نڬارا كدوا سلڤس اميريكا شريكت مڠنجوركن كاتڬوري ڤرتنديڠن ايستيميوا سأومڤام ايت.
باڬي اچارا بركنا؞ن، راج ڤوان مودا ڤرليس، توانكو حاجه ليلةالشهرين اكاشه خليل دان انقندا كدوا بڬيندا، ڤوتري شريفه فارح ادريانا جمال اليل توروت مپرتا؞ي اچارا Spartan Race باڬي كاتڬوري Open Heat.
انقندا بوڠسو بڬيندا ڤولا، سيد سراج الدين اريب ڤوترا جمال اليل برسا؞يڠ اونتوق كاتڬوري Junior Race كومڤولن كدوا باڬي كاتڬوري ليم هيڠڬ 10 تاهون.


text:
زينون اقيل، 61، يڠ مروڤاكي ڤنريما توڠڬل دكاوسن اين منريما كديامن ترسبوت منروسي ڤروجيک ڤمبينا؞ن سمولا رومه حاصيل سليا؞ن جابتن بومبا دان ڤپلامت (JBPM).
وانيتا ترسبوت يڠ كيني مپارا دوا چوچوڽ براوسيا 16 دان 17 تاهون ملاهيركن راس شكور كران حاصيل اوسها همڤير 30 اڠڬوتا JBPM نڬري يڠ برتوڠكوس لوموس سلاما ليم ميڠڬو اونتوق مپياڤكن رومهڽ.
زينون تيدق مپڠک ديريڽ برنصيب با؞يق كران ترڤيليه اونتوق منريما رومه بهارو يڠ دلڠكڤي ايليکتريک دان ا؞ير سلا؞ين ببراڤ ڤرالتن ڤرابوت رومه.
”ساي تيدق بكرجا دان هاڽ برڬنتوڠ كڤد بنتوان بولنن جابتن كباجيقن مشاركت سباپق RM300 سبولن باڬي منمڤوڠ كهيدوڤن هارين برسام دوا اورڠ چوچو.
”دڠن اداڽ رومه بهارو اين، كهيدوڤن كامي اكن لبيه سليسا دان تيدق لاڬي ڤرلو ريساو كأدا؞ن رومه يڠ اوسڠ سبلوم اين،“ كاتاڽ كتيک دتمو؞ي دالم مجليس ڤپرهن كونچي رومه ڤروجيک ڤمبينا؞ن سمولا رومه NBOS7: كجيرنن اينده دكت سيني هاري اين.
مجليس ترسبوت دحاضيري تيمبلن كتوا ڤڠاره (ڤمباڠونن) JBPM، داتوق امير يوسف، ڤڠروسي جاوتنكواس برتيندق كباجيقن، ڤمباڠونن وانيتا دان كلوارڬ نڬريو داتوق نورحياتي عمر سرتا ڤڠاره JBPM نڬري، نورعزام خميس.


text:
دي كالاڠن سانتري ناما شيخ نواوي بانتن ساڠات ڤوڤولير. كارنا كتاب-كتاب كارياڽا ماسيه ديكاجي هيڠڬا كيني دي ڤسانترين. دي ببراڤا مسجد، سجملة علم...
دي كالاڠن سانتري ناما شيخ نواوي بانتن ساڠات ڤوڤولير.
كارنا كتاب-كتاب كارياڽا ماسيه ديكاجي هيڠڬا كيني دي ڤسانترين. دي ببراڤا مسجد، سجملة
علماء ماسيه مڠاجر كاريا علماء بانتن ايني كارنا دي أڠڬاڤ ممبومي دان بهاساڽا يڠ
موداه ديفاهامي.
حول ﴿اولاڠ تاهون وفاة﴾ شيخ نواوي يڠ ك 124 دراياكن اخير جمعت
بولان شوال 1438 يڠ تاهون ايني جاتوه ڤادا 21 جولي مالم لالو. حول كالي ايني ساڠت
ايستيميوا كارنا ڤرسيدين جوكو ويدودو حاضر دالم اچارا يڠ دي سلڠڬاراكن دي ڤوندوك
ڤسانترين النووي يڠ دي اسوه كياهي حاجي معروف
امين.
ڤرسيدين جوكووي تيبا دي ڤونيڤس النواوي تانارا سكيتار ڤوكول
18.15 ستلاه منمڤوه ڤرجالانن دارت داري كاوسان انچول جاكرتا اوتارا سكيتار 1،5 جام.
دي سڤانجاڠ ڤرجالانن، تمڤاك وارڬا مڽامبوت كحاضيران جوكووي دڠان ملامبايكن تاڠن.
جوكووي داتڠ لاڠسوڠ دي سامبوت كياهي معروف أمين يڠ ماسيه
كتورونان شيخ نواوي سرتا ڬوبيرنور بانتن حاجي واحدين حليم. ڤرسيدين مڠناكن ستيلان جاس
هيتام دڤادوكان دڠان ساروڠ كوتاك-كوتاك بروارنا چوكلات دان تاك لوڤا مڠناكن ڤيچي
هيتام.
جوكووي داتڠ ديدامڤيڠي منتري اڬاما لقمان حكيم سيف الدين،
كڤالا كانتور ستاف كڤريسيدنان تيتين مصدوقي، منتري سيكريتاريس نڬارا ڤراتيكنو،
منتري ڤكرجأن عموم دان ڤروماهن رعية باسوكيا هاديموليونو. تامڤاك ڤولا ڤاڠدام
سيليواڠي مايجين هيريندرا، كاڤولدا بانتن بريڬجين ليستيو سيڬيت ڤرابووو، دان
واليكوتا باندوڠ رضوان كامل.
كياهي معروف أمين دالم سمبوتانڽا منايمڤأيكن اوچاڤان تريما
كاسيه يڠ تاك ترهيڠڬا اتاس كحاضيران ڤرسيدين. “والاوڤون سيبوكڽا لوار بياسا، تاڤي
كارنا چينتاڽا كڤادا كيتا سموا، چينتاڽا كڤادا علماء، چينتاڽا كڤادا شيخ نواوي،
بلياو حاضر دي هاداڤان كيتا مالام ايني. كيتا برشكور ڤوڽا ڤرسيدين يڠ چينتا علماء.“
كارنا چينتاڽا كڤادا علماء، كاتا كياهي معروف، ڤرسيدين
راجين كليليڠ ك ڤسانترين-ڤسانترين. “دان اتاس ڤرمينتأن بلياو، ڤدا تاڠڬال 1
اڬوستوس اكن ادا ذكر ناسيونال دي ايستانا نڬارا، اونتوك ممولاي كڬياتن ڤريڠاتن
كمرديكأن 17 اڬوسوتوس. كيتا دعاكن سموڬا بلياو صحة دان داڤات ملاكساناكن توڬاس دڠان
بايك.“ سموا حاضيرين لاڠسوڠ مڽامبوت أمين.
كياهي معروف منجلاسكن سديكيت سياڤا ڬراڠن توكوه يڠ كالي ايني
تڠاه دكناڠ ايتو. “بلياو اداله ساتو داري دوا توكوه إندونيسيا يڠ ادا دي دالم
كاموس بسار بهاسا عرب تربسار دي دنيا، المنجد، يڠ ديكاراڠ اوليه لويس مالوف. ساتو
بوڠ كارنو دان كدوا شيخ نواوي.“
شيخ نواوي اداله سأوراڠ اهلي فقه مذهب شافعي، سأوراڠ اهلي
تصوف، اوڠڬول دي بيداڠ تفسير. “شيخ دي لاهيركن دي جاوا كموديان ڤينداه ك مكة. ايتو
اداله دوا توكوه إندونيسيا دي كاليڠين انترناسيونيل،“ كات كياهي معروف.
كاريا-كاريا شيخ نواوي هامڤير منچاكوڤ سموا ديسيڤلين كعلموان اسلام.
“اونتوك
مڠناڠ بلياو، كامي جاديكان ناما ڤسانترين. سلاين ڤريڠاتن حول، جوڬا دي ڤسانترين ايني
كامي منديديك اونتوك تيڠكات ثانوية، تيڠكات عالية دان تيڠكات ڤرڬوروان تيڠڬي ياايتو
سكولاه تيڠڬي علم فقه يڠ سكارڠ ايني بارو ساتو-ساتوڽا دي إندونيسيا، اداڽا دي تانارا.“
كياهي معروف برتريما كاسيه كڤادا ڤمرينتاه يڠ باڽاك ممبانتو
باڠونان اسراما ڤسانترين دان جوڬا بنتوان اونتوك سانتري ميسكين. ڤروڬرام بلاجار دي
ڤسانترين ايني سلاما 12 تاهون. انام تاهون دي تيڠكات سلتڤ دان ثانوية عالية. امڤات
تاهون س1 دان دوا تاهون س2. “موندوكڽا 12 تاهون. سايا تانتاڠ اوراڠ تانارا كوات اڤا
تيداك موندوك 12 تاهون. هاروس كوات، سوڤايا نانتي منجادي ڤجواڠ-ڤجواڠ باڠسا،
منروسكن ڤارا ڤجواڠ، ڤارا علماء كيتا، دان ممبانتو ڤمرينتاه د دالم راڠكا منجاڬا
اڬاما دان منجاڬا نكري يڠ كيتا چينتاي.“
كبهاڬياءن جوكووي
ڤريسيدن جوكو ويدودو تمڤاك بهاڬيا مالم ايتو كارنا برساما
امة اسلام هيڠڬا ترلونتار دالم كاتا-كاتاڽا.“سايا سناڠ بيسا حاضر ديسيني، مسكيڤون
ستلاه اين سايا هاروس ترباڠ لاڬي داري حليم منوجو جوڬجاكرتا، كموديان بيسوك سياڠ
ترباڠ لاڬي ك سماراڠ، مالماڽا ترباڠ لاڬي ك رياو،“ كاتاڽا، سمبيل ممڬاڠي سچاريك
كرتاس سمبوتان.
“سكالي
لاڬي، سايا ساڠات بربهاڬيا حاضر ڤادا مالم ايني، حاضر اونتوك حول المغفورله شيخ نوغوي
البنتاني يڠ ك 124. تادي سوداه دي سمڤأيكن اوليه
كياهي معروف أمين بهوا المرحوم اداله ساتو-ساتوڽا علماء يڠ دمكامكن دي سامڤيڠ
استري رسول الله دان شيخ نواوي دي جولوكي سباڬاي ڤڠهولو علماء حجاز.“
دالم سمبوتانڽا، ڤرسيدين مڠيڠيتكن امة اسلام تنتاڠ كبراڬامن
نكري. “كيتا هاروس تاهو دان كيت اهاروس سادار بهوا نڬارا كيتا ايني نڬارا يڠ بسار،
مميليكي باڽاك سوكو يڠ ڤاتوت كيتا شكوري سباڬاي انوڬراه الله يڠ دي بريكن كڤادا
كيتا بڠسا إندونيسيا.“
كڽاتأن انوڬراه الله ايتو سلالو ايا كيساهكن كڤادا ڤارا
تامو نڬارا، سڤرتي راجا سلمان يڠ تاك ساڠكا جوكا اينديانسيا مميليكي 17.000 ڤولاو،
714 سوكو، دان مميليكي لبيه 1.100 بهاسا لوكال. “راجا سلمان برتاڽا باليك ك سايا
اڤا كونجوڠي ساتو ڤرساتو؟ سايا بيلاڠ بلوم،" كاتاڽا سمبيل ترتاوا.
“كيتا
ايني مميليكي 200 هامڤير 220 جوتا ڤندودوك كيتا يڠ براڬاما اسلام. بارو 250 جوتا
ڤندودوك إندونيسيا. اينيلاه يڠ تروس اكان سايا سامڤأيكن دي مانا-مانا. بيار سموا
تاهو، بهوا نڬارا بسار دڠن ڤندودوك مسلم يڠ ڤاليڠ باڽاك دي دنيا اداله يڠ ناماڽا
إندونيسيا.“
تركايت دڠن حول ايني، ماكا ڤرسيدين ممينتا امة اسلام باڽاك
منلاداني شيخ نواوي. “منلاداني سيكاڤ هيدوڤ دان لاكو ڤرجواڠن شيخ نواوي برارتي كيتا
هاروس اوڤتيميس، كيتا هاروس باهو ممباهو دالم ممباڠون بڠسا ايني دان ان شاء الله
نڬارا كيتا اكان منجادي نڬارا يڠ بلدة طيبة ورب غفور.“
علماء بسار
شيخ نواوي البنتاني مروڤاكن علماء بسار اصلي بانتن يڠ
منجادي امام بسار دي عرب سعودي. بركات كعلموانڽا دي بيداڠ اڬاما اسلام شيخ نواوي
منجادي علماء يڠ دسڬاني دي سعودي باهكان دي إندونيسيا.
شيخ نواوي البنتاني لاهير دي تانارا، سراڠ، 1230 هجرية اتاو
1813 م دان منيڠڬال دي مكه ڤادا 1314 ه اتاو 1897 م. دياله سأوراڠ علماء إندونيسيا
برتاراف انترناسيونال يڠ منجادي امام مسجد الحرام.
ايا برڬلار البنتاني كارنا برأصل داري بانتن. ايا سأوراڠ
علماء دان اينتليكتوال يڠ ڤرودوكتيف منوليس كتاب، جملة كارياڽا تيداك كوراڠ داري
115 كتاب يڠ مليڤوتي بيداڠ علم فقه، توحيد، تصوف، تفسير، دان حديث.
كارنا كمشهورانڽا، شيخ نواوي البنتاني كموديان دي جولوكي
انتارا لاين سيد علماء الحجاز ﴿ڤميمڤين علماء حجاز﴾، الامام المحقق والفقيه المدقق
﴿امام يڠ مومڤوني﴾.
ناما شيخ نواوي بانتن سوداه تيداك اسيڠ لاڬي باڬي امة اسلام
إندونيسيا. باهكان سريڠ تردڠار سديكيت دي ساماكن كبسارانڽا دڠان توكوه علماء
كلاسيك مذهب شافعي امام نواوي ﴿676 هجرية اتاو 277 ماسيحي﴾. ملالوي كاريا-كارياڽا
يڠ ترسبار دي ڤسانترين-ڤسانترين تراديسيونال يڠ سمڤأي سكاراڠ ماسيه باڽاك دي كاجي.
ناما كياهي اصل بانتن ايني سأكن ماسيه هيدوڤ دان تروس
مڽرتاي امة ممبريكن وجاڠان اجاران اسلام يڠ مڽجوككن. دي ستياڤ مجلس تا'ليم، كارياڽا
سلالو دي جاديكن روجوكن اوتاما دالم برباڬاي علم، مولاي داري علم توحيد، فقه، تصوف
سمڤاي تفسير.
كاريا-كارياڽا ساڠات برجاسا دالم مڠاراهكن كعلموان يڠ دي كمباڠكن
دي لمباڬا-لمباڬا ڤسانترين يڠ برادا دي باوه نأوڠن نهضة العلماء.
سيد علماء الحجاز اداله ڬلار يڠ دي سانداڠڽا. سيد اداله
ڤڠهولو، سداڠكن حجاز ولايه سعودي سكاراڠ، يڠ دي دالامڽا ترماسوك مكة دان مدينة.
دالم كاريا-كارياڽا ايا مڽبوت بهوا ايا برناما ابو عبد المعطي محمد بن عمر التانارا
الجاوي البنتاني.
منوروت كياهي معروف، كاراڠن كتابڽا باڽاك سكالي يڠ دي توليس
دالم بهاسا عرب. “ادا تفسير، فقه، ادا حديث. دان ڤنداڠان-ڤنداڠانڽا دي جاديكن
سكريڤسي باهكن تيسيس اوليه ڤارا اهلي. ساله سأوراڠ مهاسيسوا دي ليبيا ممبوات ساتو
جودول; ‘محمد نواوي ومنهج تفسيره'﴿ميتودي ڤنفسيران شيخ نووي﴾. دي كانادا، سأوراڠ
مهاسيسوا ممبوات تيسيس تنتاڠ ڤنداڠن تصوفڽا ملالوي كتابڽا سلالم الفضلاء.“ تنتو
دوا ايتو بارو چونتوه داري راتوسان كاريا يڠ مڠكاجي كاريا شيخ نواوي.
سلاين مڠاراڠ، شيخ نواوي باڽاك مڠحاصيلكن موريد-موريد.
موريد-موريدڽا له يڠ كموديان منجادي ڤميمڤين-ڤميمڤين ڤسانترين دي إندونيسيا، دان باهكان
جوڬا سباڬيان ڤنديري اورڬانيساسي-اورڬانيساسي اسلام. “ڤنديري نهضة العلماء اداله
موريد شيخ نواوي، حضرةالشيخ هاشيم اشعاري. كياهي خليل باڠكالان مادورا، شيخ أسنوى
قدوس، ڤنديري محمدية كياهي احمد دحلان، شيخ صالح دارت، سماراڠ.“
ڤنديري تربية اسلامية شيخ سليمان الرسولي داري بوكيت تيڠڬي،
ڤنديري الوصلية، ڤنديري مطلع الانوار كياهي مس عبد الرحمن، شيخ إحسان جامڤيس، شيخ
محفوظ التورموسي، جوڬا ترچاتات سباڬاي موريد شيخ نواوي. “جادي ڤنديري اورماس-اورماس
دي إندونيسيا ترڽاتا اداله موريد-موريد شيخ نواوي.“
كلبيهان دان كرامة
دالام سجارة شيخ نواوي انتارا لاين يڠ دي توليس سيد حيذر لا
سم، دي سبوتكن باهوا شيخ مميليكي ببراڤ كرامة. دي انتاراڽ ، كتيكا منوليس شرح كتاب بداية
الهداية ﴿كاريا امام غزالي﴾، لامڤو ميڽاك ڤادام، ڤداحال كتيكا ايتو سداڠ دالام
ڤرجالا نان دڠن اونتا.
ايا بردعاء، بيلا كتاب ايني دي أڠڬاڤ ڤنتيڠ دان برمنفعة
بوات قوم مسلمين، ايا موهون كڤادا الله سبحانه وتعالى ممبريكن سينار اڬار بيسا ملانجوتكن
منوليس. تيبا-تيبا جمڤول كاكيڽا مڠلواركن اڤي، برسينار تراڠ، دان ايا منروسكن
منوليس هيڠڬا سلساي. بكاس اڤي دي جمڤول ممبكاس هيڠڬا كتيكا ايا هاروس برڬابوڠ دڠان
ميليتير حجاز، ايا دي تولاك كارنا چاچات جمڤول كاكيڽا ايتو.
كرامة يڠ لاين، تمڤاك كتيكا ببراڤا تاهون ستلاه ايا وفاة،
مقامڽا دبوڠكار اوليه ڤمرينتاه اونتوك دڤينداهكن تولاڠ بلولاڠڽا دان لاهاتڽا اكان
دتومڤوكي جنازة لاين سباڬايمانا لازم دي مألى.
كتيكا ايتوله ڤارا ڤتوڬاس مڠوروڠكن نياتڽا، سبب جنازة شيخ
نواوي ﴿بسرتا كافانڽا﴾ ماسيه اوتوه دان سڤرتي بارو والاوڤون سوداه برتاهون-تاهون دي
قبور. بڬيتو باو يڠ دكلواركن جوسترو واڠي. ڤمرينتاه عرب سعودي اخيرڽا ممبياركن
مقام ايتو دان دي حرمتي دالم بنتوك مقام يڠ ترسنديري. (مصطفى حلمي)


text:
لبيه٢ لاڬي ڬينراسي مودا هاري اين كران مريک اداله توڠڬق اوتام يڠ ڤرلو مڠورق لڠكه باڬي ممڤرتاهنكن كمرديكا؞ن تانه ا؞ير سوڤايا كدولتن مليسيا دحرمتي دان نڬارا دڤندڠ تيڠڬي دمات دنيا.
سهوبوڠن ايت ڤروڬرم سڤرتي سمارق مرديک هاروس دڤرهيبتكن باڬي مڠڬالقكن لبيه ڤپرتا؞ن ڬولوڠن ترسبوت. اين سوڤايا مريک مڠهرڬا؞ي نعمة كمرديكا؞ن يڠ دسمبوت ستياڤ تاهون يا؞يت حاصيل جاس، بقتي دان كريڠت ڤجواڠ كمرديكا؞ن، ڤميمڤين نڬارا دان سموا يڠ براوسها ڬيڬيه ممباڠونكن مليسيا.
ڬينراسي مودا ڤرلو دڬالقكن مليبتكن ديري دالم اكتيۏيتي سمارق مرديک اڬر مريک داڤت مڠحياتي ارتي كمرديكا؞ن يڠ دڤراوليه رعية مليسيا 60 تاهون لالو يڠ ممبوليهكن رعية سكارڠ هيدوڤ دالم كأدا؞ن نڬارا يڠ سربا ماجو، امان دان داماي.
ڤڠليبتن ڬولوڠن مودا دالم ڤروڬرم كمرديكا؞ن بوكن سهاج داڤت مڠينصافكن مريک اونتوق منروسكن سماڠت دمي ممستيكن جاس ويرا٢ تردهولو يڠ ممڤرتاروهكن پاوا برجواڠ منونتوت كمرديكا؞ن نڬارا تروس دكنڠ سڤنجڠ ماس.
ماله ڤرانن مريک كيني منجادي لبيه ڤنتيڠ دان ڬتير اونتوق مڠيسي كمرديكا؞ىن دڠن ممباوا ڤمباڠونن يڠ لبيه برمعنا لاڬي سوڤايا رعية يڠ ترديري درڤد ڤلباڬاي قوم دان اڬام داڤت تروس هيدوڤ امان دان سجهترا.
ڬينراسي مودا هاري اين يڠ هيدوڤ ‘مرديک’ برمعنا بيبس درڤد كوڠكوڠن ڤنجاجهن ميندا دان فيزيكل ڤرلو براس بڠڬ كران داڤت لاهير دبومي مليسيا يڠ برتواه دان بيبس درڤد سڠكيتا.


text:
ڤڠاره ڤنربيت UMP، ڤروفيسور مديا دوکتور عبدالغني اوڠ برکات، بوکو ستبل 269 موک سورت ايت يڠ مڠيصهکن روايت هيدوڤ ڤمڠکو راج ڤهڠ، تڠکو عبدالله سلطان احمد شاه يڠ جوڬ چنسلور UMP منڠ بوکو عموم تربا؞يق باڬي کاتڬوري بيوڬرافي دراج.
بلياو برکات، UMP سنتياس ممبري ڬالقن برتروسن کڤد ورڬ کرجا اونيۏرسيتي ايت مڠحاصيلکن کريا٢ برکواليتي يڠ لايق دنيلاي اونتوق ڤڠيعترافن دڤريڠکت کبڠسا؞ن دان انتارابڠسا.
”کجايا؞ن مڠاوڠڬولي کاتڬوري بيوڬرافي دراج يڠ جولوڠ٢ کالي دڤرکنلکن دالم ايديسي انوڬره بوکو نڬارا کالي اين ممبوقتيکن کممڤوان UMP منروک کاجين توکوه سچارا بيوڬرافيکل باڬي مرانچقکن اکتيۏيتي ڤپليديقن دان ڤنربيتن علميه دأونيۏرسيتي اين.
”متيارا مهکوتا: تڠکو عبدالله الحج يڠ دلنچرکن سنديري اوليه تڠکو عبدالله ڤد مجليس ماکن مالم سمڤنا کونۏوکيشن ک-12 UMP ڤد 17 نوۏيمبر تاهون لالو ممواتکن انم باب دان 158 فوتو برسجاره مڠنا؞ي روايت هيدوڤ بڬيندا دان کسلطانن ڤهڠ يڠ دڤراوليهي درڤد ڤلباڬاي سومبر ا؞وتوريتاتيف دري دالم دان لوار نڬارا،“ کاتاڽ دالم کپاتا؞ن دسيني هاري اين.
بوکو ايت مروڤاکن چتوسن اينسڤيراسي نا؞يب چنسلور UMP، ڤروفيسور داتوق سري دوکتور دا؞يڠ ناصر ابراهيم دان دحاصيلکن اوليه ڤنشرح اوندڠ٢ دفاکولتي ڤڠوروسن ايندوستري، وان نزرول هلمي وان محمد زين دان ڤريک کانن دڤجابت نا؞يب چنسلور، عزمان مد دياه.


text:
منوروت سكومڤولن ڤاكر ڤپليديق، مشاركت اصلي ممبينا ليڠكرن دكنلي سباڬاي geoglyphs يڠ ماسيه منجادي تندا تاڽ كڤد مريک سهيڠڬ كيني.
نامون، ڤپليديق مپيفتكن ليڠكرن بركنا؞ن برفوڠسي سباڬاي تمڤت ڤموجا؞ن كڤد مشاركت ترسبوت.
ڤنبڠن هوتن ڤد ماس كيني، دتمبه ڤولا دڠن ڬامبر٢ لنسكڤ ملالو؞ي اودارا، برجاي منددهكن 450 geoglyphs ايت دنڬري ادري، بارت امازون دبرازيل.
”حقيقة بهاوا تاڤق geoglyphs ايت ترسمبوپي سلاما برابد لاماڽ دتڠه – تڠه هوتن تبل بنر٢ ممبوقتيكن بهاوا هوتن امازون اداله ايكوسيستم اصلي،“ كات سأورڠ ڤپليديق ڤسكا كدوكتورن دموزيوم اركيولوڬي دان ايتنوڬرافي، اونيۏرسيتي ساو ڤاولو، جينيفر وتليڠ.
ڤاكر اركيولوڬي منجومڤا؞ي ببراڤ ارتيفک دكاوسن ترسبوت دان سا؞ينتيس مڠشكي ستروكتور٢ يڠ مرڠكومي 13,000 كيالوميتر ڤرسڬي ايت تله دبينا سباڬاي ڤركامڤوڠن اتاو دجاديكن ڤرتاهنن.
سباليقڽ، مريک ڤرچاي مشاركت اصلي تله مڠوبهسواي بولوه هوتن دان ممبينا كاوسن تربوک سمنتارا يڠ كچيل باڬي ممبري تومڤوان كڤد ڤمبوكا؞ن ڤاسر راي ڤراسجاره مڠڬوناكن حاصيل هوتن برڬونا.
ڤنددهن ايت دبوات منروسي حاصيل كاجين يڠ دمواتكن دالم جرنل سا؞ينتيفيک اوليه ڤروسيديڠ اكادمي سا؞ين س كبڠسا؞ن اميريكا شريكت (AS).
كاجين ايت اداله برداسركن كڤد تيكنيک يڠ دڬوناكن اونتوق ممبينا سمولا تانمن براوسيا كيرا٢ 6,000 تاهون دان سجاره ددوا تاڤق geoglyphs.
سمنتارا ايت، وتليڠ يڠ دلاكوكن ڤپليديقن سماس منونتوت دأونيۏرسيتي ايزيتر بركات، حاصيل ڤنموان ايت منونجوقكن كاوسن بركنا؞ن تيدق دسنتوه اوليه ما؞نسي ڤد ماس لالو.
”بوقتي دڤراوليه اوليه كامي منونجوقكن بهاوا هوتن امازون تله دأوروسكن اوليه مشاركت اصلي سبلوم كداتڠن اورڠ ايروڤه تيدق بوليه دأڠڬڤ سباڬاي جوستيفيكاسي اونتوق كروسقن يڠ برلاكو ڤد هاري اين.
”سباليقڽ، ڤنموان ايت ڤرلو دكتڠهكن سباڬاي كبيجقسانا؞ن مشاركت اصلي دهولو يڠ بيجق منجاڬ هوتن ترسبوت دان كڤنتيڠن ڤڠتاهوان مريک باڬي منچاري سومبر الترناتيف لا؞ين،“ كات وتليڠ. – AF


text:
توروت منريما ڤڠيعترافن اداله كومڤولن ڤوڤولر ايرا 80-هن، بلوس ڬيڠ يڠ دچاتتكن سباڬاي ‘Oldest Blues Band’ دالم MBOR.
سيجيل ڤنچاڤاين ترسبوت دسمڤايكن واكيلي MBOR كڤد اڠڬوتا كدوا-دوا كومڤولن ايت سلڤس سلساي كونسرت Return of The Legends دأيستان بودايا (IB)، دسيني مالم تادي.
ڤڠنجور كونسرت، داتوق سري دوكتور محمد ناصر اسماعيل بركات، ڤڠيعترافن ايت دبريكن برداسركن كلايقن كدوا-دوا كومڤولن موزيک ’اوتاي‘ نڬارا يڠ ڤرنه منجادي ڤرينتيس ڬينري موزيک دمليسيا دان ماسيه اكتيف سهيڠڬ كيني.
”ذي سترولرس سوده مولا منچيڤتا نام دالم ارينا موزيک سجق 1965 دان سمڤاي سكارڠ ماسيه لاڬي اكتيف ممبوات ڤرسمبهن ماناكالا بلوس ڬيڠ ڤولا اداله لاڬيندا بلوس تمڤتن سجق 1973 يڠ كيني ماسيه تياد ڤڠڬنتيڽ،“ كاتاڽ كڤد ڤمبريتا سلڤس كونسرت ايت. – برنام


text:
منتري ڤنديديقن، داتوق سري مهذر خالد بركات، منروسي لاڤورن ترسبوت، كمنترين داڤت مڠنل ڤستي بيلڠن كيس دان برتيندق مڠتاسي مسئله ايت سچڤت موڠكين.
”كيس داده سبنرڽ سريوس دان تله منجالار بوكن سهاج مليبتكن ڤلاجر سكوله منڠه، تتاڤي جوڬ دسكوله رنده. اوليه ايت، سكيراڽ ترداڤت كيس دسكوله، ڤيهق سكوله دمينتا ملاڤوركن كيس تروس كڤد JPN.
”جاڠن چاكڤ هاڽ كران ترداڤت دوا اتاو تيڬ كيس مليبتكن ڤلاجر، كيت تيدق ماهو لاڤوركن. كيت مينتا ڤڠتوا دان ڬورو بسر ملاڤوركن سڬرا كڤد PPD سبلوم دسراه كڤد JPN اونتوق تيندقن لنجوت.” كاتاڽ.
بلياو بركات دمكين كتيک دتموي سلڤس مجليس ڤراسمين سكوله منڠه كبڠسا؞ن كامڤوڠ ڤيرق، باتو كوراو يڠ دسمڤورناكن سلطان ڤيرق، سلطان نازرين معيذالدين شاه سمالم.
توروت برڠكت، راج ڤرمايسوري ڤيرق، توانكو زار سليم راج مودا ڤيرق، راج جعفر راج مودا موسى راج دهيلير ڤراق، راج ايسكندر ذلكرناين سلطان ادريس شاه دان راج ڤوان مودا ڤيرق، تونكو سوريا سلطان عبدالحاليم.


text:
لبيه ڤانس لاڬي، سمالم ڤولا، سكواد جالور ڬميلڠ ممبلاسه ڤاسوقن يڠ مڠيبر بنديرا سڠ ساک ميره ڤوتيه دري جاكرتا ايت 10-3 دالم اچارا هوكي ا؞يس يڠ جولوڠ كالي دڤرتنديڠكن دالم تماش سوكن ديويتاهونن اين.
سبلوم منڠ بسر دڬلڠڬڠ ا؞يس دإيمڤاير سيتي، دامنسارا ڤردان دسيني ايتو مليسيا دكجوتكن دڠن ڬول لاون ڤد مينيت ڤرتام منروسي جاريڠن روبيه ويجاي.
سلڤس كتيڠڬلن 0-1، سكواد جالور ڬميلڠ بڠكيت اومڤام هريماو لاڤر باڬي منجينقكن لاون دري جاكرتا ايت سمبيل مڠواسا؞ي كسلوروهن ڤرلاونن.
تردهولو، ڬلڠڬڠ هوكي ا؞يس دڠن كاڤاسيتي كيرا٢ 500 ڤنونتون ايت دراسميكن اوليه راج مودا ڤرليس، توانكو سيد فائزالدين ڤوترا جمال اليل. توروت برڠكت، راج مودا ڤوان ڤرليس، توانكو حاجه ليلة الشهرين عكاشه خليل.
راج مودا ڤرليس مروڤاكن ساله سأورڠ ڤمينت هوكي ا؞يس. بڬيندا ڤرنه برتوڬس سباڬاي ڤڠوروس كاوسن ڤنربڠن مليسيا باكي سويزيلند، ا؞وستريا دان ايروڤه تڠه يڠ برڤجابت دزوريش، سويزيلند يا؞يت مروڤاكن كواس بسر سوكن برسبوت.


text:
لاڬو يڠ دديندڠكن ڤپاپي ڤوڤولر حافيظ سو؞يڤ ايت منيواسكن تيڬ ڤنچابر لا؞ين دالم ڤرتنديڠن يڠ برلڠسوڠ دستاديوم ترتوتوڤ مجليس ڤرباندرن ڤاسير ڬودڠ (MPPG)، دكت سيني مالم تادي.
نا؞يب جوهن درا؞يه زينل هشام سعاري منروسي لاڬو جوهر دارالتعظيم ترچينتا يڠ دسمڤايكن ڤپاپي، اينده روحايلا دڠن ممباوا ڤولڠ واڠ توناي RM15,000.
تمڤت كتيڬ دان كأمڤت، ماسيڠ٢ دمنڠي محمد شهرول محمد منروسي لاڬو لا؞وڠن انق بڠسا ديندڠن ايرني زكري دان اسماعيل احمد دڠن لاڬو بركيبر بنديرا جوهر پاپين هزام.
ماسيڠ٢ ممباوا ڤولڠ هديه واڠ توناي برجومله RM10,000 دان RM3,000 سرتا تروفي.
هديه كڤد ڤارا ڤمنڠ دسمڤايكن اوليه منتري بسر، داتوق سري محمد خالد نوردين. يڠ توروت حاضير ستيا؞وسها كراجا؞ن نڬري، داتوق اسماعيل كاريم سڤيكر ديوان اوندڠن نڬري (DUN)، تن سري محمد عزيز دان ڤڠروسي جاوتنكواس بليا، سوكن، كبودايا؞ن دان واريثن نڬري، داتوق ذوالقورنين كاميسن.
انوڬره لاڬو جوهر مروڤاكن اينيسياتيف كراجا؞ن نڬري باڬي مموڤوق سماڠت ڤاتريوتيک دالم كالڠن مشاركت، خصوصڽ ڬينراسي مودا.
سمنتارا ايت، كاتڬوري كومڤولن موزيک تراديسيونل كرياتيف ڤولا دأوڠڬولي كومڤولن كرونچوڠ MPPG دڠن ممباوا ڤولڠ واڠ توناي RM7,000، ماناكالا تمڤت كدوا دان كتيڬ دمنڠي كومڤولن اوركيس سوكما سكوله سني جوهر (RM5,000) دان كومڤولن موزيک Nature’s Art (RM3,000).
باڬي كاتڬوري كومڤولن ڤوڤ لاڬو جوهر ڤولا، كومڤولن Tuxedo يڠ مپاپيكن لاڬو جوهركو مونچول جوارا دڠن ممباوا ڤولڠ واڠ توناي RM7,000.
ڤرتنديڠن يڠ دسياركن سچارا لڠسوڠ منروسي سالورن استرو ريا ايت دأچاراكن اوليه داتوق AC ميزل، ماناكالا باريسن جوري ترديري درڤد داتوق رملي MS، ڤق ڠه، هيلن ياڤ، فوزي مزرقي، اندي فلوڤ ڤوڤي، عزنان الياس دان صفيان سحيمي.


text:
دالم کجادين کيرا٢ ڤوکول 3.30 ڤاڬي ايت، مڠسا، زعيم خاليص کوسنن، 35، منيڠڬل دنيا دلوکاسي کجادين عاقبة بليتن ريڤتيليا ترسبوت يڠ دأڠڬرکن سبرت 80 کيلوڬرم.
کتوا چاوڠن ڤڠوروسن اوڤراسي دان بالاي، جابتن بومبا دان ڤپلامت سلاڠور، عليمديا بوکري برکات، ڤيهقڽ منريما ڤڠڬيلن درڤد اورڠ راماي کيرا٢ ڤوکول 4 ڤاڬي اين سبلوم تيبا دلوکاسي کجادين امڤت مينيت کمودين ممبابيتکن توجوه اڠڬوتا ترماسوق ڤڬاواي.
”باڬايماناڤون، سبا؞يق سهاج تيبا دلوکاسي کجادين، کيت داڤتي مڠسا تله منيڠڬل دنيا ماناکالا ميتڽ دتوتوڤي دڠن کا؞ين ڤليکت اوليه اورڠ راماي.
”سمنتارا ايت، اولر ساوا ماتي دڤوکول اوليه اورڠ راماي. ميت مڠسا تله دهانتر کهوسڤيتل بنتيڠ اونتوق دبده سياست،“ کاتاڽ.


text:
جورنل ميغضو فرتام
20 – 24 جنواري 2013
مسئله:
ستله مندافتكن جدوال واقتو مغاجر هارين درفد فنولوغ
كانن 1، ايتو فوان روسنه بينت عبد الله دان ضورو فمبيمبيغ، ايتو فوان زوريادا بينت
يازيد اونتوق مغاجر فنديديقن اضام اسلام تاهون 2، 3 دان 4. حاصيل فربينخغن دعن
مريك، مك ساي منريماث دان برستوجو دغن اف يغ تله دتتافكن اوليه فيهاق سكوله. تتافي
دالم جدوال فراقتيكوم، ساي هاث مغاجر تاهون 2 دان 3 سهاج يغ بركاءيتن
دغن كوريكولوم ستندرد سكوله رنداه (ك.س.س.ر).
ستله
تيض ميغضو ساي برادا دان مغاجر دسكوله ترسبوت، ساي دافتي ماسله اوتام يغ ساي فرلو
بري فرهاتين ترلبيه دهولو ايله كاداءن دان كبرسيهن كلس. حال اين كران،
كاداءن كلس كبرسيهن منجادي ساله ساتو اسفيق فنتيغ دالم منجالني
فمبلاجرن.
مغيكوت
روسنيني ابو دان رامله همزه دالم بوكو فيداضوضي (2009)، ساله ساتو فكتور يغ
ممفغاروهي فمبلاجرن دان فغاجرن موريد، ايله سواسنا دان ايكليم بيليق درجه. ساله
ساتو اسفيق غي فرلو دامبيل برات دالم موجودكن ايكليم بيليق درجه يغ باءيق
ايله سواسنا فيزيكل. فثليديقن
منونجوقكن سواسنا فيزيكل بيليق
درجه ممبري سومباغن كفد تاهف فمبلاجرن موريد. ضورو فرلو ممستيكن سوسون اتور ددالم
بيليق درجه مستي تراتور دان كلغكفن بيليق درجه يغ منخوكوفي سبلوم ممولاكن سسي فرسكولهن
اتاو فغاجرن دان فمبلاجرن. سلأين ايت، ضورو فرلو ممستيكن بيليق درجه برادا دالم
كاداءن برسيه دان سسواي اونتوق اونتوق مغاداكن فروسيس فغاجرن دان
فمبلاجرن.
اناليسيس :
ساي مراساكن ماسله اين تيمبول كمغكينن بسر دسببكن
اوليه:-
§ كسدارن موريد تنتغ كبرسيهن كلس دان
ديري سنديري برادا دتاهف يغ امت رنداه.
§ كفنتيغن كبرسيهن كلس دان ديري باضي
فمبلاجرن امت كورغ دالم ديري ستياف موريد.
§ تيادا صفة تغضوغجواب
دالم ديري ستياف موريد اونتوق منجاض كبرسيهن كلس.
§ سيكف مالس دالم ديري موريد اونتوق
ممبرسيهكن كلس.
§ سيكف سمبيل ليوا موريد-موريد ترهادف
كبرسيهن كلس.
خادغن :
· ساي اكن ممينتا موريد-موريد مغوتيف
سمفه يغ برادا دباوه ميجا دان دسكليليغ مريك سلفس باخاءن دعاء.
· ساي ممفراونتوقكن دوا مينيت اونتوق
موريد-موريد ممبرسيهكن كلس دان برسديا اونتوق سيسي فغاجرن دان فمبلاجرن.
· منصيحتكن موريد-موريد تنتغ كفنتيغن
منجاض كبرسيهن دالم اسلام.
· ساي خوبا ممبري موتيواسي دان كسدارن
كفد موريد-موريد دغن ممبوات هوبوغكاءيت دانتارا كبرسيهن، فروسيس بلاجر
دان كهيدوفن مريك سكيراث بوليه دان برسسواين.


text:
سلا؞ين سيتي نورحاليزا، سأورڠ لاڬي اينديۏيدو يڠ توروت دسربو ڤمينت اياله سواميڽ، داتوق K اتاو داتوق خالد محمد جيوا.
سيتي نورحاليزا، ايمي سچ دان داتوق K برسام كيرا٢ 1,500 ’كاكي باسيكل‘ دري سمننجوڠ مپرتا؞ي كايوهن يڠ تربهاڬي كڤد تيڬ كاتڬوري يا؞يت 30 كيلوميتر، 15 كيلوميتر دان 800 ميتر.
ڤروڬرم جوم كايوه مسرا عالم ڤروتون-بڠک معاملة يڠ برمولا دان براخير دستاديوم ڤروتون ايت توروت دسرتا؞ي اوليه ڤڠروسي DRB-Hicom، تن سري محد خليل جميل دان كتوا ڤڬاواي ايكسيكوتيف ڤروتون، داتوق احمد فواد كنلي سرتا كتوا ڤڬاواي ايكسيكوتيف بڠک معاملة، داتوق محمد رضا شاه عبدالواحد.
احمد فواد كتيک دتمو؞ي مپاتاكن، ڤروڬرم جوم كايوه ايت انتارا لا؞ين برتوجوان منددهكن ڤارا ڤمينت باسيكل اونتوق منعمتي كأيندهن عالم سمولا جادي سڤنجڠ لالوان 30 كيلوميتر ايت يڠ كاي دڠن خزانه هوتن هوجن تروڤيكا.
بلياو مپاتاكن، ڤروڬرم برباسيكل يڠ تيدق منجنجيكن هديه اتاو ڤمنڠ ايت سبنرڽ برموتيف اونتوق مڠاجق مشاركت اڬر اكتيف برسوکن سچارا بركلوارڬ سمبيل مڠوتاماكن ڬاي هيدوڤ صيحت.
سمنتارا ايت، ڤڠروسي DRB-Hicom ترپات بربڠڬ دڠن ڤموافقتن ڤيهق ڤڠنجور يڠ منجاياكن ڤروڬرم ترسبوت سهيڠڬ دسرتا؞ي كيرا٢ 1,500 ڤنوڠڬڠ دري ڤلباڬاي نڬري.
”ساي امت مڠحرمتي ڤارا ڤلومبا اچارا اين. مريک سديا معلوم تياد هديه دسدياكن، تتاڤي مريک سڠڬوڤ داتڠ كتنجوڠ ماليم سمات-مات اونتوق برباسيكل سمبيل برامه مسرا دڠن ڤارا ڤسرتا لا؞ين،“ اوجرڽ.


text:
هديه كسلوروهن ايت ترماسوقله ليم ڤاكيج ڤرچوتين دان واڠ توناي RM200,000 اونتوق دكوڠسي اوليه 10 ڤمنڠ.
كتوا ڤماسرن دان كومونيكاسي بيڠک رعية نظام ساني ممبريتاهو مريک يڠ ايڠين مپرتاي كيمڤين ترسبوت بوليه ملڠڬن كد كريديت-i ڤمبيايان ڤريبادي-i ڤمبيايان ميكرو-i ڤراوسهان كچيل سدرهان ايجن بڠک اتاو كوڤراسي ڤرلو مندفتركن كلوارڬ مريک يڠ برعمور باوه 18 تاهون سباڬاي اهلي كلب نوري.
كاتاڽ كيمڤين يڠ برمولا سجق 18 ديسيمبر لالو ايت برتوجوان ممبري كمودهن دان ملڠكڤي كهيدوڤن سأيسي كلوارڬ منروسي ڤلباڬاي ڤرودوک ڬابوڠن اونتوق ستياڤ اهلي كلوارڬ تنڤا مڠيرا اوسيا.
بلياو ممبريتاهو لاڬي كيمڤين #BankRakyatCares ايت جوڬ بوليه دسرتاي اوليه اوسهاون دان كوڤراسي ملالوي ڤرودوک ڬابوڠن يڠ دتاوركن اونتوق كمودهن ڤرنياڬان.
بلياو بركات دمكين دالم كپاتانڽ سمڤنا كرنيۏل ميني كلب نوري بيڠک رعية مولاي هاري اين هيڠڬ 28 جانواري ننتي دڤوست بلي-بله IOI Mall ڤوتراجاي دسيني سمالم.
”انتارا منفعة اهلي كلب نوري ترماسوقله ڤرليندوڠن تكافل ڤرچوما دان ديسكاون ايكسكلوسيف درڤد راكن داڬڠ يڠ ترڤيليه“ جلس نظام.


text:
ڤلايران كنڬري سڬنتڠ لاداAuthor: النعيم الروز /
اوليه كران ترداڤت باڽقڽ ڤولاو ايايت لبيهكورڠ 2،408 بواه ڤولاو سمواڽ، مك اورڠ دهولوكلا مڠڬلركنڽ سباڬاي نڬري سڬنتڠ لادا. ايتله نام جولوكن لاين باڬي كڤولاوان رياو دإندونيسيا. ڤد كالي اين ساي بركسمڤتن اونتوق ملاوات كساله ساتو ڤولاو دكڤولاوان رياو يڠ جارقڽ هاڽ 45مينيت ڤرجالنن دڠن فيري دري ڤرلابوهن كوكوڤ دڤونتين جوهر. مڠيكوت سجارهڽ نڬري اين ڤرنه برنأوڠ دباوه كسولتانن ملاك دان جوڬ كسولتانن جوهر رياو ليڠڬ. توجوان ساي كسان اداله سمات-مات اونتوق مليهت-ليهت دان منزيارهي ساودارا سباڠسا دان ساڬام يڠ ترڤيسه ڬارا-ڬارا ڤنجاجاهن كولونيال...برسمبوڠ
0 اولسن:
Subscribe to: Post Comments (Atom)


text:
KHUTBAH PERTAMA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 2 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُْتُنَّ إِلا وَأَنْتُمْ مُسْلِمُوْنَ ….. فرمان الله دالم اية 30 سورة الروم:
فَأَقِمْ وَجْهَكَ لِلدِّينِ حَنِيفًا ۚ فِطْرَتَ اللَّـهِ الَّتِي فَطَرَ النَّاسَ عَلَيْهَا ۚ لَا تَبْدِيلَ لِخَلْقِ اللَّـهِ ۚ ذَٰلِكَ الدِّينُ الْقَيِّمُ وَلَـٰكِنَّ أَكْثَرَ النَّاسِ لَا يَعْلَمُونَ
مقصودڽ : ﴿ستله جلس کسساتن شرک ايت﴾ مک هادڤکنله ديريمو ﴿اڠکاو دان ڤڠيکوت-ڤڠيکوتمو، واهاي محمد﴾ کأرە اݢام يڠ جاٴوە دري کسساتن; ﴿توروتله تروس﴾ اݢام الله، ياٴيت اݢام يڠ الله منچيڤتاکن مانسي ﴿دڠن کأداٴن برسديا دري سمولاجاديڽ﴾ اونتوق منريماڽ; تيدکله ڤاتوت اد سبارڠ ڤروبهن ڤد چيڤتاٴن الله ايت; ايتوله اݢام يڠ بتول لوروس، تتاڤي کباڽقكن مأنسي تيدق مڠتاهوي
مسلمين دان مسلمات يڠ درحمتي الله,
سلام عيدالفطري دأوچڤکن کڤد سلوروه قوم مسلمين دان مسلمات. شکور يڠ تيدق ترهيڠݢ کيت فنجتكن كحضرة الله اتس نعمة هاري راي فطرة يڠ مروڤاکن هاري کݢمبيرأن کران داڤت ملقساناکن کواجيڤن برڤواسا رمضان دڠن بݢيتو برهارڤ ممڤيروليهي ڤهالا يڠ بسر دسيسي الله. کيت دعاءکن سموݢ تربيه رمضان داڤت ملاهيرکن کيت سباݢاي همبا الله يڠ تروس استقامة دڠن عملن صالح والاو ڤون دلوار رمضان. کيت تيدق ماهو هاڽ منجادي ستاکت همبا رمضان سهاج يأيت باڽق برعبادة هاڽ کتيک رمضان سدڠکن بيلا برلالوڽ رمضان مسجد کمبالي سڤي, القرءان ترسيمڤن کمس دالم ألماري, کدکوت اونتوق ممبري, معصية جادي کڤرلوان ديري. همبا الله مڽمبوت هاري راي دالم دوا ڤراسأن يأيت ݢمبيرا کران داڤت منونايکن عبادة يڠ دڤرينته اوليه الله دان راس سديه کران برڤيسه دڠن رمضان يڠ بݢيتو باڽق کلبيهن سهيڠݢ ݢولوڠن اين سنتياس مڠهارڤکن اݢر رمضان برلڠسوڠ سڤنجڠ تاهون بوکنڽ سبولن سهاج. سدڠکن همبا رمضان بݢيتو ݢمبيرا دڠن برلالوڽ رمضان يڠ دأڠݢڤ ممببنکن سهيڠݢ ممنوهي سمبوتن هاري راي دڠن معصية ترماسوق مندده عورة, هيبورن ملمڤاو, ڤرݢأولن بيباس, ڤمبذيرن. عيدالفطري جوݢ ڤونچق کمناڠن مأنسي دالم ڤرتنتڠن انتارا عقل دان نفسو , کران ڤواسا اداله کأوڤايأن مأنسي اونتوق منوندوقکن دوروڠن نفسو يڠ سنتياس چندروڠ کڤد ڤلڠݢارن اجارن إسلام. عيدالفطري جوݢ برارتي کمبالي کڤد جاتي ديري مأنسي سباݢاي همبا الله, کڤد فطرة کجادين ماءنسي. د عالم روح لاݢي کيت تله مڠاکوي کأسأن الله دان برجنجي اونتوق منطاعتيث سباݢايمان دݢمبرکن دالم ايات 172 سورة الأعراف :
وَإِذْ أَخَذَ رَبُّكَ مِن بَنِي آدَمَ مِن ظُهُورِهِمْ ذُرِّيَّتَهُمْ وَأَشْهَدَهُمْ عَلَىٰ أَنفُسِهِمْ أَلَسْتُ بِرَبِّكُمْ ۖ قَالُوا بَلَىٰ ۛ شَهِدْنَا ۛ أَن تَقُولُوا يَوْمَ الْقِيَامَةِ إِنَّا كُنَّا عَنْ هَـٰذَا غَافِلِينَ
مقصودڽ : دان (إيڠتلهواهاي محمد) کتيک توهانمو مڠلوارکن ذرية انق٢ ادم (تورون-تمورون) دري (تولاڠ) بلاکڠ مريک, دان دي جاديکن مريک سقسي ترهادڤ ديري مريک سنديري, (سمبيل دي برتاڽ دڠن فرمانڽ): “بوکنکه اکو توهن کامو? ” مريک سموا منجاواب: “بنر (إڠکاوله توهن کامي) , کامي منجادي سقسي”. يڠ دمکين سوڤاي کامو تيدق برکات ڤد هاري قيامة كلق: “سسوڠݢوهڽ کامي اداله لالي (تيدق دبري ڤريڠاتن) تنتڠ (حقيقة توحيد) اين”
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم ايات ١٦١-١٦٢ سورة الأنعام :
قُلْ إِنَّنِي هَدَانِي رَبِّي إِلَىٰ صِرَاطٍ مُّسْتَقِيمٍ دِينًا قِيَمًا مِّلَّةَ إِبْرَاهِيمَ حَنِيفًا ۚ وَمَا كَانَ مِنَ الْمُشْرِكِينَ ﴿١٦١﴾ قُلْ إِنَّ صَلَاتِي وَنُسُكِي وَمَحْيَايَ وَمَمَاتِي لِلَّـهِ رَبِّ الْعَالَمِينَ
مقصودڽ : کاتاکنله (واهاي محمد): “سسوڠݢوهڽ اکو تله دبريکن ڤتونجوق هداية اوليه توهنکو کجالن يڠ بتول لوروس, (کڤد) اوݢام يڠ تتڤ تݢوه, يأيت اوݢام نبي إبراهيم يڠ اخلاص, دان تياداله دي دري اورڠ٢ مشرک”. کاتاکنله: “سسوڠݢوهڽ سمبهيڠکو دان عباداتکو , هيدوڤکو دان ماتيکو , هاڽله اونتوق الله توهن يڠ ممليهارا دان منتدبيرکن سکالين عالم.
فطرة جو برکاءيت دڠن حنيف يڠ برارتي سواتو صفة دالم ديري کيت يڠ چندروڠ مميهق کڤد کبأيقكن دان کبنارن. عيدالفطري سجاتي مروڤاکن سواتو کمناڠن سچارا باطينية اتاو روحانية دمان إي هاري ڤرتام اومة إسلام ڤولڠ دري ڤڠمبارأن کروحانين ستله سبولن برڤواسا دالم بولن رمضان . دالم ڤڠمبارأن ايت, کيت تله منيڠݢلکن سموا ڤرکارا يڠ دڬماري اوليه هوى نفسو کران الله دان ممبنتوق دالم ديري کيت سواتو ڤراسأن يڠ سنتياس ممرهاتي دان منجاديکن هاتي دان ايمان سباݢاي ڤڠاول يڠ سنتياس منجا ݢ تيڠکه لاکو کيت. کمونچولن عيدالفطري اين مڠاخيري سواتو ڤرجالنن کروحانين يڠ ممرلوکن کصبران دان ليمڤه رحمة دري الله دان دسينيله برمولاڽ ڤرجالنن بارو يڠ مڠݢابوڠکن روح دان جسد يڠ بنر٢ توندوق ڤاتوه کڤد أراهن الله دسمڤيڠ منجأوهي لاراڠنڽ
کيت بوکن سهاج ماهو کمبالي کڤد فطره دري سݢي اخلاق دان عبادة خصوص سهاج سباليقڽ دالم ستياڤ اسڤيک کهيدوڤن ترماسوق ڤوليتيق, سوسيال, ايکونومي دان سيباڬايڽ. القرءان مڠݢمبرکن باݢايمان ڤرجالنن دعوة نبي إبراهيم ترماسوق دالم ممبيناكعبة دبومي مکة يڠ اصلڽ برتوجوان اونتوق برعبادة کڤد الله نامون اخيرڽ دسليويڠکن دڠن ڤڽمبهن برهالا يڠ دلتق سکيتركعبة . ڤربواتن شرک ايت تروس برلاکو سهيڠڬله برلڠسوڠڽ ڤمبوکأن کوتا مکة ڤد بولن رمضان تاهون8 هجرة مک رسول الله تله برتيندق مڠهنچورکن سݢالا برهالا يڠ اد باݢي مڠمباليکن ڤرانن كعبة سباݢايمان اصل. ڤريستيوا برسجاره اين مڠاجر کيت بهاوا کݢاݢلن کمبالي کڤد اݢام فطره يأيت إسلام اکن مڽببکن کهنچورن دان ڤندريتأن. راماي مأنسي مڠڠݢڤ بهاوا ککايأن بوليه ممباوا بهاݢيا تتاڤي راماي مان جوتاون دهيمڤيت تکنن جيوا, مراساکن کمشهورن بوليه باوا کتناڠن تتاڤي راماي أرتيس يڠ ماتي بونوه ديري, برڤݢڠ بهاوا ڤڠکت بوليه جامين کسناڠن تتاڤي راماي ڤميمڤين يڠ هيدوڤ دبورو مسئلة. بݢيتو جو ݢکݢاݢلن سيستيم چيڤتأن مأنسي دالم مڽلسيکن مسئلة اومت ترماسوق ڤوليتيق, ايکونومي, سوسيال کتيک إسلام ممباوا اوبت مجراب سباݢاي چارا ترباءيك اونتوق مڽمبوهڽ نامون عاقبة جاهيل دان واس-واس د کالڠن اومة إسلام سنديري کڤد سيستيم القرءان مڽببکن راچون دجاديکن اوبت ماناکالا اوبت دأڠݢڤ راچون بربيسا
مسلمين دان مسلمات يڠ دحورماتي سکالين,
فرمان الله دالم ايات ٤٩-٥٠ سورة المائدة :
وَأَنِ احْكُم بَيْنَهُم بِمَا أَنزَلَ اللَّـهُ وَلَا تَتَّبِعْ أَهْوَاءَهُمْ وَاحْذَرْهُمْ أَن يَفْتِنُوكَ عَن بَعْضِ مَا أَنزَلَ اللَّـهُ إِلَيْكَ ۖ فَإِن تَوَلَّوْا فَاعْلَمْ أَنَّمَا يُرِيدُ اللَّـهُ أَن يُصِيبَهُم بِبَعْضِ ذُنُوبِهِمْ ۗ وَإِنَّ كَثِيرًا مِّنَ النَّاسِ لَفَاسِقُونَ ﴿٤٩﴾ أَفَحُكْمَ الْجَاهِلِيَّةِ يَبْغُونَ ۚ وَمَنْ أَحْسَنُ مِنَ اللَّـهِ حُكْمًا لِّقَوْمٍ يُوقِنُونَ
مقصودڽ : دان هندقله اڠکاو منجالنکن حکوم دانتارا مريک دڠن اڤ يڠ تله دتورونکن اوليه الله دان جاڠنله اڠکاو منوروت کهندق هوى نفسو مريک, دان برجاڬا-جاڬاله سوڤايا مريک تيدق مميسوڠکانمو دري سسواتو حکوم يڠ تله دتورونکن اوليه الله کڤدمو . کمودين جيک مريک برڤاليڠ (إڠڬن منريما حکوم الله ايت) , مک کتاهويله , هاڽاساڽ الله ماهو مڽيقسا مريک دڠن سبب ستڠه دري دوسا-دوسا مريک دان سسوڠݢوهڽ کباڽقكن دري اومة مأنسي ايت اداله اورڠ٢ يڠ فاسق. سسوده ايت, ڤاتوتکه مريک برکهندق لاݢي کڤد حوکوم-حکوم جاهلية? ڤدحال تيدق اد سسياڤا يڠ بوليه ممبوات حکوم يڠ لبيه ڤد درڤد الله.
القرءان يڠ کيت تدروس سڤنجڠ رمضان بوکن ستاکت اونتوق منداڤت ڤهالا دري سݢي ڤمباچأن تتاڤي واجب دفهمي ستروسڽ دعملکن دالم کهيدوڤن سهارين. کݢاݢلن دالم مڠيکوت القرءان ترماسوق کمبالي کڤد اݢام فطره ياءيت إسلام دالم ستياڤ اسڤيک کهيدوڤن مڽببکن کيت دبلڠݢو دڠن ڤلباݢاي مسئلة. بارو٢ اين باڽق نݢري يڠ ترڤقسا دإشتهاركن ضرورة دسببکن جربو عاقبة ڤمباکرن هوتن سچارا تربوک يڠ اخيرڽ ردا دڠن تورونڽ هوجن سلڤس باڽق تمڤت مڠاداکن صلاة استسقاء مينتا هوجن. کيت تيدق ماهو هاڽ کمبالي کڤد اݢام بيلا کأدأن ترسڤيت دان ڤاره سدڠکن کتيک دبري دڠن نعمت کسناڠن دان کميواهن بتاڤ راماي يڠ مڠاباي ڤرينته الله. بݢيتو جوݢ ستياڤ کالي مڽمبوت رمضان دان هاري راي سنتياس منيڠکت کيس مڠسا مرچون دان کمالاڠن جالنراي . تله اد چادڠن سوڤايا کمبالي کڤد سيستيم إسلام تراوتام دالم مناڠني مسئله کمالاڠن موت کران سيستيم إسلام ممبري کعاديلن دڠن ڤمڤاسن کڤد مڠسا اتاو کلوارݢ بربنديڠ اوندڠ٢ سديا اد دبري کڤد نݢارا. ڤمندو يڠ چواي اکن انصاف اتس تيندقكن تݢس يڠ دکناکن سرتا ممبري ڤڠاجرن کڤد اورڠ لأين. مالڠڽ اي دڤندڠ سڤي دڠن لبيه مڠوتاماکن سيستيم يڠ بربنتوق مڠأوت کأونتوڠن بوکنڽ منديديق ترماسوق سامن automatik يڠ ببراڤ کالي دتڠڬوه اتس السن دکاجي سمولا بوکن دباطل تروس.
بݢيتو جوݢ کݢاݢلن کراجأن مناڠني مسئلة کنأيقكن هرݢ بارڠ ترماسوق ايم, کڤرلوان داڤور, ݢاس مماسق, تيکيت بس دسمڤيڠ رعية مولا بيمبڠ دڠن أورا٢ کنأيقن تاريف ايليکتريک دان ميڽق. إسلام تله ممبري جالن کلوار ملالوءي ڤڠحرامن سيستيم manopoli , سوروق بارڠن سوڤايا نأيك هرݢ, ڤنيڤوان دان ڤنيندسن دالم مڠأوت کأونتوڠن. عاقبة مڠنڤيکن إسلام مک جورڠ انتارا ݢولوڠن کاي دان مسکين سماکين تيڠݢي يڠ منجادي انتارا فکتور کڤد منيڠکتڽ مسئلة سوسيال دان جناية دالم نݢارا
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم ايات ١٢٢ سورة الأنعام :
أَوَمَن كَانَ مَيْتًا فَأَحْيَيْنَاهُ وَجَعَلْنَا لَهُ نُورًا يَمْشِي بِهِ فِي النَّاسِ كَمَن مَّثَلُهُ فِي الظُّلُمَاتِ لَيْسَ بِخَارِجٍ مِّنْهَا ۚ كَذَٰلِكَ زُيِّنَ لِلْكَافِرِينَ مَا كَانُوا يَعْمَلُونَ
ماکسودڽا : دان اداکه اورڠ يڠ ماتي (هاتيڽ دڠن کفر) , کمودين کامي هيدوڤکن دي سمولا (دڠن هداية ڤتونجوق) , دان کامي جاديکن باڬيڽ چهاي (إيمان) يڠ منراڠي (سهيڠڬا داڤتله دي ممبيذاکن انتارا يڠ بنر دڠن يڠ ساله, دان داڤتله) دي برجالن دڠن سولوهن چهاي ايت دالم مشارکة مأنسي, (اداکه اورڠ يڠ دمکين کأدأنڽ) سام سڤرتي يڠ تيڠݢل تتڤ ددالم ݢلڤ-ݢليتا (کفر) , يڠ تيدق داڤت کلوار سام سکالي درڤدڽ? ديميکينله, دڤرليهتکن ڤولا ڤد ڤنداڠن اورڠ٢ يڠ کافير ايت اکن کإيلوقكن اڤ يڠ مريک تله لاکوکن (دري ڤربواتن کفر دان سݢالا جنيس معصية)
انتارا ڤونچا ڬاڬلڽ اومة إسلام اونتوق کمبالي کڤد اݢام فطرة يأيت إسلام سچارا کسلوروهن کران تياد چهاي علمو اݢام سهيڠݢ مريک تيدق کنل انتارا حلال دان حرام, دوسا ڤهالا دان جوݢ عاقبة هاتي ماتي کران ديري برݢلومڠ دڠن دوسا يڠ مڽببکن هاتي کراس دان ڤايه منريما کبنران. اوليه ايت ماريله کيت سام٢ ڤرکاساکن علمو اݢام دان مڠعملڽ دالم کهيدوڤن سهارين اݢر کيت بنر٢ دبريکن کتناڠن دان کبهاݢيأن د دنيا دان اخيرة. عاقبة کجاهيلن مڽببکن ماسيه أدا وانيتا إسلام مڽرتاءي ڤرتنديڠن راتو چنتيق دان براني ڤولا مڽڠݢه فتوى. کيت جو ݢ ممينتا اݢر کراجأن ممبري ڤرهاتين سريوس کڤد ڤماکاين أتليت رنڠ, gimnastik, بينا بادن يڠ جلس منلنجڠکن مأنسي. بݢيتو جوݢ ڤڽديأن ستاديوم ترتوتوڤ خصوص اونتوق وانيتا اݢر مروة ترجاݢ ديمان باڽق کيس ڤنچابولن برلاکو سبلوم اين دتمبه لاݢي دڠن کيس ڤݢاواي ڤڠيريڠ وانيتا دروݢول کتيک برلڠسوڠڽ سوکن مليسيا (SUKMA) ك-16 بارو٢ اين. بݢيتو جوݢ إعلان منجولوق مات داخبار, مجلة, Tv دان ڤاڤن تندا يڠ منجاتوهکن مروة وانيتا. ڤميمڤين ڤاتوت مالو کڤد ڤردانا منتري کمبوجا يڠ بوکن إسلام يڠ ملارڠ أرتيس مماکاي ڤاکاين منجولوق مات مونچول د کاچ Tv دسمڤيڠ مماستيکن سامي بودا مونچول د Tv اونتوق ممبري نصيحة اݢر رعية سنتياس منجاݢ اسڤيک مورال دان تاتاسوسيلا.
کيت جوݢ بݢيتو بيمبڠ دڠن ڤنيڠکتن کيس جناية تيمبقكن مڠݢوناکن سنجات اڤي د مان ڤورات جملة 2 کيس برلاکو ستياڤ ميڠݢو سڤنجڠ 7 بولن تاهون اين دري جنواري هيڠݢ جولي. ميڠݢو لڤس سهاج 5 کيس تيمبقكن دلاڤورکن. ماله دعوأن سبواه لامن web ڤد جون لالو يڠ مڽاتاکن بهاوا کوالا لومڤور اداله بنداراي يڠ ك-6 ڤاليڠ بربهاي د دنيا عاقبة قدر جناية يڠ منيڠکت 70 ڤراتوس دالم تيمڤوه 3 تاهون سڤاتوتڽ دأمبيل ڤرهاتين بوکنڽ دتولق منته٢. رعيت بݢيتو بيمبڠ اڤابيلا کأدأن منونجوقکن سأوله-اوله باݢايمان سنجات اڤي بݢيتو موده دميليقي سهيڠݢ جامينن کسلامتن رعيت ترانچم. جيک بنر اي برلاکو اتس السن ککورڠن اڠݢوتا کسلامتن دان سنجات مک اي مستي دتاڠني سݢرا. کيت اومة إسلام يڠ برڤݢڠ تݢوه کڤد القرءان برتمبه يقين بهاوا کيس جناية دان سوسيال يڠ برلاکو دالم نݢارا ممڤو دتاڠني دڠن کمبالي ملقساناکن سيستيم القرءان دالم نݢارا. کݢاݢلن دمي کݢاݢلن سيستيم چيڤتأن ماءنسي سماکين مڠنچم ڽاوا دان کأمانن نݢارا. إسلامله نسچاي کيت سلامت دنيا اخيرة.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ …فرمان الله دالم ايات ٢٢ سورة الأحزاب :
وَلَمَّا رَأَى الْمُؤْمِنُونَ الْأَحْزَابَ قَالُوا هَـٰذَا مَا وَعَدَنَا اللَّـهُ وَرَسُولُهُ وَصَدَقَ اللَّـهُ وَرَسُولُهُ ۚ وَمَا زَادَهُمْ إِلَّا إِيمَانًا وَتَسْلِيمًا
مقصودڽ : دان ڤد ماس اورڠ٢ يڠ برايمان مليهت تنترا أحزاب, برکاتله مريک: ” اينيله يڠ تله دجنجيکن الله دان رسولڽ کڤد کامي دان بنرله (اڤا يڠ تله دجنجيکن) الله دان رسولڽ “. دان (اڠکاتن تنترا موسوه يڠ مريک ليهت) ايت تيدق ممبري سبارڠ کسن کڤد مريک سلأين درڤد منمبهکن ايمان دان ڤڽرهن ديري مريک بولت٢ کڤد الله
مسلمين/مسلمات يڠ درحمتي الله
ستياڤ کالي مڽمبوت هاري راي, اومة إسلام سلوروه دنيا اکن ملأوڠکن کلمة يڠ مڠيڠتکن تنتڠ کمناڠن ݢميلڠ تنترا إسلام كأتس تنترا أحزاب اتاو برسکوتو کفار . ڤد هاري اين کيت تروس بردڤن دڠن تنترا سکوتو کفار سمأدا دڠن سنجات ماهو ڤون ديموقراسي. کفار ݢرون دان تاکوت کڤد إسلام کران 4 سبب اوتام يأيت [1]: ڤڠݢانس کفار تاکوتکن إسلام کران إسلام ممبنتوق کساتوان اومة سباݢايمان اوچڤن ڤريسيق إسرائيل بهاوا ڤڠڬوليڠن کراجأن ڤيليهن رعية کران بيمبڠ مصر اکن ملقساناکن شريعة إسلام دان مڠمباليکن سيستيم خلافة إسلام يڠ سڤاستيڽ اکن مڠݢوݢت کڤنتيڠن موسوهإسلام تراوتام يهودي إسرائيل
فرمان الله دالم ايات ٩٢ سورة الأنبياء :
إِنَّ هَـٰذِهِ أُمَّتُكُمْ أُمَّةً وَاحِدَةً وَأَنَا رَبُّكُمْ فَاعْبُدُونِ
مقصودڽ: سسوڠݢوهڽ اين, اومة کامو واهاي موءمنين اومة يڠ ساتو دان اکو اداله توهنمو مک سمبهله اکو.
[2]کفار تاکوتکن إسلام کران ڤمرينتهن ربّاني د مان سموا سيستيم هيدوڤ براساسکن اڤ يڠ تله دتورونکن اوليه الله ملالوي رسولڽ بوکنڽ برداسرکن سيستيم چيڤتأن مأنسي. يهودي براس بيمبڠ جک سيستيم ربا تيدق لاݢي دݢوناکن اوليه اومة إسلام مڽببکن ايکونومي مريک مرودوم [3] کفار تاکوتکن إسلام کران ڤميمڤين يڠ دلاهيرکن اوليهإسلام مروڤاکن ڤميمڤين يڠ بنر٢ لايق ممرينته دڠن صفة دان أخلاقڽ يڠ بأيك سرتا کڤاتوهنڽ دالم ملقساناکن سݢالا حکوم إسلام. بيلا تياد لاݢي ڤميمڤين رشوة, ڤچه امانة دان ݢيلا کواس ممبوليهکن ککايأن نݢارا مڠالير دڠن عاديل کڤد رعية جلات يڠ مڽببکن کفارسوسه اونتوق ممچهبلهکن کساتوان اومة إسلام [4] كفار تاکوتکن إسلام کران سسأورڠ إسلام هاڽ ممبري ولأ اتاو توندوق ڤاتوه هاڽ کڤد الله. اين مڽببکن تياد لاݢي ڤميمڤين إسلام يڠ منجادي کودا توڠݢڠن کڤد يهودي دان سکوتوڽ سهيڠݢ ڤنجاجهن ترهادڤ اومت إسلام براخير
سمو ݢ براداڽ کيت د بولن شوال يڠ مروڤاکن بولن کساتوان دان کاسيه سايڠ اکن ممبوک ڤلواڠ يڠ ترباءيك اونتوق سلوروه اومت إسلام کمبالي برساتو اتس داسرإسلام دالم مڠهنتيکن ڤمبونوهن ترهادڤ رعيت سنديري دشريا , مڠمباليکن کراجأن ڤيليهن رعيت دمصر, مڠوبورکن کظاليمن يهودي دفلسطين , مڽکت ڤنينداسن ترهادڤ بڠساRonghiya د Myanmar. سمو ݢ کداتڠن شوال ممبري سينر کبهاݢيأن کڤد سلوروه اومة إسلام
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلام عيد الفطري دأوچڤکن کڤد سلوروه قوم مسلمين دان مسلمات.باڽقکن برصدقه اݢر مريک يڠ ممرلوکن بنتوان توروت برݢمبيرا دان زياراهيله سانق ساودارا ڤد هاري يڠ موليا اين باݢي مراڤتکن لاݢي تالي ڤرساودارأن.ربوتله ڤلواڠ اونتوق منمبهکن ساهم اخيرة دڠن برڤواسا انم هاري دبولن شوال باݢي مڽاهوت سبدا نبي صلى الله عليه وسلم :
مَنْ صَامَ رَمَضَانَ ثٌمَّ أَتْبَعَهُ سِتًّا مِنْ شَوَّال كَانَ كَصِيَامِ الَّدهْرِ ( رواه مسلم )
ماقصودڽ : سسياڤا يڠ تله برڤواسا فرض رمضان کمودين دإيکوتي ڤولا دڠن برڤواسا انم هاري د بولن شوال مک اداله ڤاهالاڽ سڤرتي دي برڤواسا سڤنجڠ تاهون.
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا , اللّهُمَّ انْصُرْ إِخْوَانَنَا المُسْلِمِيْنَ فِى مصر وَفِى فَلَسْطِين وَفِى سوريا وَفِى Myanmar وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ . اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ , اللّهُمَّ عَلَيْكَ بِاليَهُوْدِ وَمَنْ وَالاهُمْ , اللّهُمَّ عَلَيْكَ بِالنَّصَارَى وَمَنْ وَالاهُمْ , اللّهُمَّ عَلَيْكَ بِالهُنَوْدِ وَمَنْ وَالاهُمْ , اللّهُمَّ عَلَيْكَ بِالأمِيرِكَان وَمَنْ وَالاهُمْ , اللّهُمَّ عَلَيْكَ بِالِبرِيطَان وَمَنْ وَالاهُمْ , اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ , اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم . رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ . سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ


text:
ڤنوليس دبريتاهو، مسئله ايت تيمبول برايکوتن سري لنکا بوکنڽ ديستيناسي ڤوڤولر اونتوق دلاوتي. موڠکين ڤرسيڤسي ڤرڠ ساودارا يڠ ڤرنه برلاکو لبيه 25 تاهون مڠهنتو؞ي باپق ڤيهق ترماسوق ڤلابور دان ڤلنچوڠ اونتوق کسان.
منججقکن کاکي کأيبو نڬاراڽ يا؞يت کولومبو باڬي ممبوات ليڤوتن لاوتن راسمي ڤرتام ڤردان منتري، داتوق سري نجيب تون رزاق کنڬارا برکنا؞ن بارو٢ اين ممبري ڤلواڠ کڤد ڤنوليس مڠنلي سديکيت سباپق ڤولاو يڠ ڤرنه دکنلي سباڬاي سيلون ايت.
سڤنجڠ 40 مينيت ڤرجالنن دري لاڤڠن تربڠ انتارابڠسا باندرانايکي منوجو هوتيل ڤڠينڤن دڬلي فيس سوده چوکوڤ اونتوق ممبري ڬامبرن اول تنتڠ کولومبو.
ڤد ڤندڠن ڤنوليس، کأدا؞ن کولومبو سڤرتي سواسان کوالا لمڤور ڤد سکيتر 1980-هن. تياد باڠونن ڤنچاکر لاڠيت کچوالي منارا لوتوس، ايت ڤون ماسيه دالم ڤمبينا؞ن، ڤوست ممبلي-بله يڠ هيبت ماهوڤون لندسکڤ يڠ ڬه.


text:
ڤڠوروس سكواد هريماو مليسيا، داتوق حميدين محمد امين، سباليقڽ ماهو سكواد كبڠسا؞ن منيواسكن ۏيتنم ڤد اكسي كدوا كومڤولن، ايسوق اونتوق منمڤه تيكيت لبيه اول كسڤاروه اخير ايديسي ک-11 كجوهنن بولا سيڤق رنتاو ASEAN ايت.
ڤد اكسي سولوڠ كومڤولن B سمالم، مليسيا بڠكيت درڤد كتيڠڬلن سبلوم منومڤسكن كمبوجا 3-2.
”اونتوق دوا ڤرلاونن سلڤس اين، ساي سوده معلومكن كڤد كتوا جورولاتيه داتوق أوڠ كيم سوي اڬر تيدق منوڠڬو ڤرلاونن تراخير مننتڠ ميانمر، جادي كمنڠن كأتس ۏيتنم جادي كأوتاما؞ن كيت ڤد ماس اين،“ كاتاڽ كتيک دتمو؞ي ڤمبريتا دسيني، سمالم. - برنام


text:
كتوا ڤوليس دا؞يره باتو ڬاجه، اسيستن كوميسيونر احمد ترمذي شعاري بركات، سربوان دلاكوكن اوليه بهاڬين سياستن جنايه نركوتيک (BSJN) ايبو ڤجابت ڤوليس دا؞يره (IPD) باتو ڬاجه ڤد ڤوكول 2.45 ڤتڠ 24 جانواري لالو.
منوروتڽ، دالم سربوان ايت سأورڠ للاكي تمڤتن دان وانيتا ورڬ ۏياتنم ماسيڠ٢ براوسيا 47 دان 32 تاهون دتاهن.
”ڤاسڠن ايت دڤرچايا؞ي تله منجالنكن كڬياتن مڠيدر داده سجق امڤت بولن لالو.
”دالم سربوان ايت، ڤوليس منمو؞ي ساتو بوتول چچا؞ير كلوروفوم ميليليتر اونتوق مڠحاصيلكن داده، هيرو؞ين سبرت 27 ڬرم، كتامين (1.12 ڬرم) دان كافين (24.2 ڬرم)،“ كاتاڽ دالم سيدڠ اخبار دسيني هاري اين.
منوروت احمد ترمذي، اوجين ا؞ير كنچيڠ يڠ دلاكوكن منداڤتي سوسڤيک للاكي ڤوسيتيف داده جنيس ماناكالا سوسڤيک وانيتا ڤوسيتيف amphetamin دان methamphetamine.
”سوسڤيک للاكي ممڤوپا؞ي ريكود جنايه لمڤاو ممبابيتكن امڤت كيس داده دان ساتو كيس جنايه. مريک دريمن 14 هاري سهيڠڬ 6 فيبرواري دان دان كيس دسياست مڠيكوت سيكشن 39B اكتا داده بربهاي 1952،“ كاتاڽ.


text:
سواسان ايت سوده منجادي كلازيمن كران ڤنياڬ لمڠ تروس منريما تمڤهن جومله يڠ باپق اونتوق مجليس رومه تربوک عيدالفطري. كسمڤتن برهاري راي دڬوناكن سڤنوهڽ هيڠڬ مأخير بولن شوال.
ڤڠنجورن رومه تربوک ايت بوكن ترحد كڤد اينديۏيدو تتاڤي بوليه دكاتاكن همڤير سموا شريكت ممڤراونتوقكن واڠ يڠ اڬق بسر اونتوق مراعيكن تتامو منعمتي ڤلباڬاي هيدڠن مراعيكن بولن شوال.
دڤريڠكت كراجا؞ن نڬري جوڬ، مجليس دالم سكالا بسر توروت دأتور ماله منجادي انتارا ڤروڬرم يڠ دتوڠڬو-توڠڬو اوليه سموا لاڤيسن مشاركت تنڤا مڠيرا ڤريڠكت عمور اتاو كتورونن.
كونجوڠن تتاموڽ بوليه منچچه ڤولوهن ريبو اورڠ. سوده سمستيڽ اد لمڠ دان رندڠ يڠ منجادي مينو اوتام دالم مان٢ مجليس درومه تربوک.
ماله سلا؞ين كو؞يه تراديسيونل سڤرتي دودول، ڤوتو كاچڠ دان باهولو، توان رومه جوڬ مپدياكن مينو يڠ دتمو؞ي ستياڤ نڬري سڤرتي لقسا، ناسي داڬڠ دان ڤلباڬاي لاڬي هيڠڬ كڤد ماسقن اينديا سڤرتي توسي دان چيندول.
باڬي مرياهكن لاڬي سواسان شريكت كورڤورت يڠ بسر سڠڬوڤ مڠوندڠ ڤٰپاپي ڤوڤولر باڬي مڠهيبوركن تتامو دڠن لاڬو٢ راي.
سواسان اين منجاديكن رومه تربوک سباڬاي ساتو ڤيستا، منتالاهن ڤڠنجورنڽ بركولا سبله ڤاڬي هيڠڬ كڤتڠ. اد جوڬ يڠ مڠنجوركن ڤد سبله مالم.


text:
کتوا ڤوليس دا؞يره ڤونتين، سوڤرينتيندن مصطفى بکري صالح برکات، کأنم سوسڤيک دشکي ترليبت دالم کيس ڤنيڤوان سچارا دالم تالين، مپامر سباڬاي اينديۏيدو لا؞ين دان ممڤرداي مڠسا دڠن منجوال بارڠن رمڤسن کستم.
بلياو برکات، باڬي کيس ڤنيڤوان دالم تالين، سوسڤيک مناورکن هرڬ موره سهيڠڬ مپببکن مڠسا مماسوقکن واڠ کدالم اکا؞ون سوسڤيک، نامون بارڠن ترسبوت تيدق دبريکن.
”بارڠ يڠ بياساڽ دڬوناکن اونتوق منيڤو سڤرتي ايڤون، ايڤد دان تيليۏيشن LCD. تاورن هرڬ موره برجاي مڠابوري مات سهيڠڬ اد يڠ ترجرت دڠن تکتيک ڤنيڤوان سوسڤيک.
”کباپقن يڠ منجادي مڠسا براوسيا اتس 20 تاهون. ڬولوڠن براوسيا بڬيني بياساڽ موده ترتاريق دڠن تاورن هرڬ موره يڠ دجوال سچارا اونلا؞ين،“ کاتاڽ دالم سيدڠ اخبار دأيبو ڤجابت ڤوليس دا؞يره ڤونتين، هاري اين.


text:
تيمبلن ڤريسيدن ڤرسكوتوان كبڠسا؞ن برباسيكل مليسيا (PKBM)، داتوق امرجيت سيڠ ڬيل بركات، كڤوتوسن اونتوق ممبريكن اينسينتيف دان مومينتو ڤڠهرڬا؞ن ايت دبوات دالم مشوارت اهلي لمباڬ ڤڠوروسن ACC ددبي، سبتو لالو.
بلياو يڠ جوڬ بندهاراي ACC ممبريتاهو، ساتو مجليس خاص اكن دسدياكن اونتوق مپرهكن اينسينتيف ترسبوت كڤد عزيزالحسني يڠ توروت دكنلي دڠن ڬلرن The Pocket Rocket Man.
”سماس مشوارت ايت برلڠسوڠ، ساي مڠموكاكن چادڠن خاص اونتوق مڠيعتراف كجايا؞ن عزيزالحسني كران كچمرلڠنڽ دهوڠ كوڠ بوكن سهاج منا؞يقكن نام مليسيا ماله توروت ممبري ايمڤک كڤد اسيا سچارا مپلوروه،“ كاتاڽ دالم ساتو كپاتا؞ن، دسيني هاري اين.
بولن لالو، جاڬوه برباسيكل دري دوڠون، ترڠڬانو ايت منمتكن ڤننتينڽ سلاما 10 تاهون اڤابيلا منجوارا؞ي اچارا كيرين دالم كجوهنن دنيا اونتوق ممنڠي جرسي ڤلاڠي يڠ منجادي ايدمنڽ سلاما اين.


text:
تيمبلن نا؞يب چنسلور (حال احوال جاريڠن ايندوستري دان مشاركت) UKM، ڤروفيسور داتوق دوكتور عمران هو عبداﷲ ممبريتاهو، ملالو؞ي MoU ايت UKM منجالينكن جاريڠن كرجاسام ستراتيڬيک باڬي ملاهيركن باكت مهاسيسوا يڠ منداڤت لاتيهن سچارا لڠسوڠ دڠن ڤيهق ايندوستري.
كاتاڽ، كولابوراسي ايت داڤت ممبريكن UKM دان مهاسيسوا FEP منفعة يڠ چوكوڤ با؞يق درڤد ڤركوڠسين علمو دان ڤڠالمن يڠ دميليقي اوليه ڤيهق ايندوستري.
“MoU اين اداله ڤركوڠسين ڤڠالمن جڠک ڤنجڠ انتارا UKM دان ايندوستري باڬي ملاهيركن باكت٢ كأوسهاونن دان ڤرنياڬا؞ن دري كالڠن مهاسيسوا تراوتاماڽ برهادڤن چابرن ڤرنياڬا؞ن دڤريڠكت ڬلوبل.
“ماس اكن داتڠ كيت داڤتي ڬينراسي Y تيدق لاڬي ترلالو برڬنتوڠ كڤد كونسيڤ ڤرنياڬا؞ن دوميستيک سمات-مات.
“مريک ماهو ملڠكه لبيه جا؞وه لاڬي دڠن ممبريكن ڤرخدمتن ڤرنياڬا؞ن كڤد شريكت٢ انتارابڠسا يڠ ملابور دنڬارا كيت سڤرتي اكا؞ون دان سباڬايڽ،” كات عمران كڤد ڤمبريتا سلڤس مجليس مننداتاڠني MoU ترسبوت بارو٢ اين.
منوروت بلياو، سكارڠ ترداڤت لبيه 400 شريكت ڤرنياڬا؞ن مولتيناسيونل دان انتارابڠسا يڠ براوڤراسي دنڬارا اين يڠ ملابور بربيليون ريڠڬيت سرتا موجودكن باپق ڤلواڠ ڤرنياڬا؞ن.
تمبهڽ، اين ممبريكن چابرن بسر كڤد UKM تراوتاماڽ FEP باڬي ملاهيركن باكت٢ مهاسيسوا يڠ برويباوا اونتوق مربوت ڤلواڠ مناوركن ڤرخدمتن دالم ڤلباڬاي بنتوق كڤد شريكت٢ انتارابڠسا ترسبوت.
“FEP ڤرلو ملاهيركن مهاسيسوا يڠ تربا؞يق دري سڬي باكت دان كماهيرن باڬي ممنوهي كڤرلوان ايندوستري دان سيكتور سواستا.
“لاتيهن سچارا لڠسوڠ دڠن MDFC، TalenCorp دان Dheng&Co ممڤو ممنوهي متلامت FEP. ستاكت اين UKM مڠهانتر لبيه 200 مهاسيسوا اونتوق منداڤتكن لاتيهن دأينستيتوسي بركنا؞ن سجق دوا تاهون لڤس،” كاتاڽ.


text:
سوڠڬوهڤون تيدق بوليه مليهت، دي كيني سوده ممڤو مڠحافل سبهاڬين بسر درڤد سورة٢ دالم جزوء ک-30 سورة الملک.
ايبوڽ سفيه، 33، بركات، حيري يڠ ماهو دڬلر معمر، سريڠ مندڠر باچا؞ن القرءان درڤد قاري كڬمرنڽ يا؞يت قاري زينل عاشقين اونتوق توجوان مڠحافل كران تيدق بوليه ممباچ القرءان Braille.
منوروتڽ، چارا باچا؞ن قاري زينل عاشقين دان ليڠڬوق باچا؞نڽ جوڬ دتيرو اوليه حيري باڬي ممستيكن باچا؞نڽ سمڤورنا.
”دي سوک ممباچ القرءان سنديري، سجق عمور لاڤن تاهون، ساي چوبا مڠاجق دي مڠاجي كڤوندوق ڤسنترين بوريڠ دان مڠيكوتي كڬياتن مڠحافل القرءان ديايسن دارالقرءان.
”سجق بلاجر دسان، دالم تيمڤوه دوا بولن ستڠه دي سوده ماهير جزوء 30 دان سكارڠ دالم ڤروسيس جزوء ک-29،“ كاتاڽ.
مميليقي انق بركڤرلوان خاص، مپببكن سفيه ترڤقسا ملواڠكن لبيه ماساڽ اونتوق منديديق انقڽ ايت.
بوكن هاڽ مڠالونكن ايات٢ سوچي القرءان، ماله سفيه سنتياس براوسها مموجوق حيري اونتوق ممڤلاجري تيكنيک ممباچ القرءان Braille.
”بوات ماس اين دي ماسيه بلوم بوليه ممباچ توليسن دان حروف Braille، مڠاجي Braille جوڬ ماسيه بلوم بوليه، دي هاڽ مڠحافل درڤد اڤ يڠ ددڠرڽ،“ كاتاڽ.
دالم منديديق انقڽ ايت، سفيه مڠمبيل ڤندكتن يڠ ڤوسيتيف تنڤا ممقسا انقڽ اونتوق بلاجر.
”دي كالاو سوده كات تيدق ماهو معصودڽ ميمڠ تيدق ماهو، ميمڠ تيدق بوليه دڤقسا. ساي سنديري بركومونيكاسي دڠنڽ هاروس برهاتي-هاتي، تيدق ماهو مڠاسري دي،“ كاتاڽ.


text:
تينجاوان منداڤتي سأول ڤوكول 8 ڤاڬي اورڠ راماي سوده مولا برڤوسو-ڤوسو منداڤتكن بكلن ايكن سڬر سڤرتي ايكن كمبوڠ ايكن سلايڠ دان ايكن بيليس سلاين بارڠ كڤرلوان اساس لاين يڠ توروت دجوال.
واكيل LKIM مزلن نيک يوسف بركات هرڬ ايكن سڬر يڠ دجوال ساڠت برڤاتوتن مپببكن اورڠ راماي سڠڬوڤ داتڠ اول ڤاڬي.
”هاري اين كيت باوا 500 كيلوڬرم بكلن ايكن سڬر دان دالم تيمڤوه دوا جم كيت برجاي جوال سباپق 400 كيلوڬرم. هرڬ ساڠت برڤاتوتن چونتوهڽ ايكن كمبوڠ دجوال ڤد هرڬ RM9 سكيلوڬرم ماناكالا ايكن سلايڠ ڤولا RM8 سكيلوڬرم.
”كالاو هرڬ ايكن ترسبوت دلوار سوده منچچه بلسن ريڠڬيت جادي سوده تنتو اورڠ راماي تيدق اكن ملڤسكن ڤلواڠ يڠ دسدياكن هاري اين“ كاتاڽ كتيک دتموي ڤمبريتا دڤكارڠن بيليق ڬرقن ديوان اوندڠن نڬري (DUN) كوتا لاما سيمڤڠ 3 كلوچور جالن وقف ميق زينب دسيني هاري اين.


text:
سلا؞ين چابرن منداكي ڬونوڠ ترتيڠڬي دأسيا تڠڬارا دان اكتيۏيتي مپلم دڤولاو سيڤادن سرتا ببراڤ كڤولاوان سكيتر سمڤورنا، سابه جوڬ مناوركن باپق اكتيۏيتي ڤلنچوڠن براساسكن عالم سمولاجادي دان هابيتت هيدوڤن ليار.
ساندقن اداله انتارا دا؞يره يڠ مناوركن ڤلنچوڠن براساسكن “wildlife” دمان ڤارا ڤلنچوڠ بوليه مليهت ڬلاڬت هيدوڤن ليار دري دكت سڤرتي سڤيسيس اورڠ اوتن، برواڠ مادو دان موپيت بلندا.
هيدوڤن ليار ترسبوت منجاديكن ساندقن دا؞يره كدوا تربسر سلڤس كوتا كينابالو، كيني سماكين منجادي تومڤوان ڤارا ڤلنچوڠ تمڤتن دان لوار نڬارا يڠ سوكاكن چابرن عالم سمولا جادي يڠ كاي دڠن فلورا دان فاونا.
انتارا تاريقن ڤلنچوڠ كساندقن اياله ڤوست كونسرۏاسي برواڠ مادو (PKBM) يڠ ترلتق برهمڤيرن ڤموليهارا؞ن اورڠ اوتن سڤيلوق.
PKBM يڠ ترلتق دهوتن سيمڤن سڤيلوق – كابيلي، 24 كيلوميتر (km) دري باندر ساندقن، دكنداليكن اوليه جابتن هيدوڤن ليار دباوه نا؞وڠن كمنترين ڤلنچوڠن دان ڤمباڠونن عالم سكيتر نڬري سابه.
ڤوست ڤموليهن برواڠ مادو اين داڤت ممبريكن ڤنددهن مڠنا؞ي ڤروڬرم ڤموليهن يڠ جوڬ كيني سماكين ترانچم دان مڠالمي كڤوڤوسن.
منوروت ڤڠاره جابتن هيدوڤن ليار سابه، لاورنتيوس امبو، توجوان اوتام ڤوست اين اياله ممبنتو مموليهكن برواڠ مادو دان مڠمباليكنڽ كڤد هابيتت سمولا جادي اڤابيلا تيبا ماس يڠ سسواي.
ڤوست ايت جوڬ برفوڠسي مپلامت دان مڠمباليكن سمولا برواڠ مادو كدالم هوتن دكنداليكن اوليه كاكيتاڠن جابتن هيدوڤن ليار دان ڤڬاواي ۏيترينر.
برواڠ مادو اتاو نام سا؞ينتيسڽ، اورسوس ملايانوس مروڤاكن برواڠ يڠ كباپقنڽ ترداڤت دهوتن هوجن تروڤيكا اسيا تڠڬارا بڠلاديس، ميانمر، تايلند، لاوس، كمبوجا، ۏيتنم، سلاتن چينا، سمننجوڠ مليسيا، ڤولاو سومترا دان بورنيو.


text:
UNICEF مـمـبـريــتــاهــو، ســيــري كڬانسن يڠ برلاكو سچارا برتروسن توروت مپببكن لبيه درڤد 2,000 بواه سكوله دنـيـجـيـريـا، چـد، نـيـجـيـر دان كاميرون دتوتوڤ.
ماناكالا، براتوس-راتوس بواه سكوله لاڬي دسرڠ، درومڤق دان دباكر اوليه كومڤولن ميليتن بركنا؞ن كران مريک مـپـيـفـتـكـن سـيـسـتـم ڤمبلاجرن بارت ‘حرام’ دأجركن كڤد كانق٢.
“كونفليک ممبري كسن يڠ ساڠت بسر كڤد سيستم ڤمبلاجرن درنتاو اين، كڬانسن تله مپببكن باپق كانق٢ تيدق مڠحاضيري سكوله لبيه درڤد ستاهون.
“مـريـک ايـن سـمـوا برهادڤن دڠن ريـسـيـكـو تـيـدق مپامبوڠ سمولا عالم ڤـرسـكـولـهـن،” كات ڤـڠـاره UNICEF ولايـه بـارت دان تـڠـه افـريـكا، مـانـويـل فوتيني.
فـوتـيـنـي بـركات، كانـق٢ يـڠ تـيـدق بـرسكـولـه بـرجـومـلـه سـاتـو جـوتـا اورڠ مـنـيـڠـكـتـكن لاڬي ريسيكو مريک ددرا، دچوليق دان دريكروت اونتوق مپرتا؞ي كومڤولن برسنجات.
كانق٢ سـريـڠ منجادي ساسرن بوكو حـرام دان مـڠـسـا ڤـنـدرا؞ن سـيـكـسـوال، كهوين ڤقسا، ڤنچوليقن سرتا ڤمبونوهن كجم سهيڠڬ مپببكن ايبو باڤ مڠمبيل كـڤـوتـوسـن اونـتـوق تيـدق مڠهانتر انق مريک كسكوله.
“كباپقن ايبو باڤ تيدق مڠهانتر انق كسكوله كران براس تاكوت دان تراوما اكن كسلامتن مريک دان مراساكن لبيه سلامت جک براد درومه،” كات ڤڠاره ايكسيكوتيف چويس فور ڤيس ڬيندر عند ديۏيلوڤمن، هفست ماينا محمد.
تـمـبـه هـفـست، كانـق٢ تـربابـيـت اد ملواهكن ڤراسا؞ن كڤداڽ اونتوق مپامبوڠ سمولا ڤرسكولهن جک دبريكن كسمڤتن، نـامـون ايــســو كـسـلامــتــن مــنــجــادي كأوتاما؞ن.
“باڬايماناڤون، نيجيريا براد دتمڤت كدوا سلڤس ڤاكيستان باڬي كيس كانق٢ يڠ تيدق ملنجوتكن ڤرسكولهن،” كات ڤروفيسور كياري محمد دري اونيۏرسيتي تيكنولوڬي موديبو اداما.
ككجمن كومڤولن ميليتن بوكو حرام بوكن سهاج مناكوتكن ايبو باڤ دان انق٢ مريک اونتوق كسكوله، ڤركارا ترسبوت توروت ممبري كسن مندالم كڤد ڬورو٢.
سـومـبـر بـركات، سـجـق بـوكـو حرام مـمـولاكن ڤـمـبرونتقن ڤد تاهون 2009 سـكـورڠ-كـورڠـڽ 600 اورڠ ڬـورو تــلــه دبونوه.
“ساي تاهو باپق ڬورو٢ اڠڬن مڠاجر دسـكـولـه كـران تـاكـوت اكن كسلامتن. مـريـک تـيـدق تـاهـو سـيـاڤـا يـڠ ڤرلو دڤرچايا؞ي دالم كومونيتي سنديري دان سبب ايت مريک اڠڬن مڠاجر لاڬي،” كات هفست.
دهارڤكن سڬالا ككالوتن دان كتاكوتن يڠ ممبلڠڬو ڤيهق٢ تربابيت برهوبوڠ ايسو كسلامتن ڤلاجر دان ڬورو٢ دسكوله براخير سوسولن درڤد جنجي ڤريسيدن نـيـجـيـريـا، مـحـمـدو بوهاري يڠ ماهو ممرڠي بوكو حرام برهابيس-هابيسن.


text:
ڤپرڠڽ ايندرا ڤوترا محي الدين بركات، ڤرلاونن ايت مڠوجي ڤما؞ين اونتوق منونجوقكن كممڤوان سرتا كواليتي سبنر مريک اڤابيلا بردڤن لاون يڠ دأڠڬڤ منتڤ كتيک اين.
”اي سوده تنتو ڤرلاونن يڠ دننتيكن سموا ڤيهق، با؞يق ڤما؞ين ماهوڤون ڤپوكوڠ. ماله اي جوڬ مروڤاكن ساتو ڤرلاونن برت يڠ ڤرلو كامي هادڤي.
”اڤ يڠ ڤنتيڠ اداله سماڠت برڤاسوقن يڠ اكن ممباوا كجايا؞ن سرتا حاصيل يڠ ڤوسيتيف،“ كاتاڽ سمالم سمبيل منمبه بهاوا بركات، كمنڠن 3-1 كأتس PKNS 3-1 جمعة لالو اداله سونتيقن مورل يڠ با؞يق باڬي راكن سڤاسوقنڽ اونتوق منچيڤتا كمنڠن كأتس JDT. - برنام


text:
تتاڤي كاتاڽ، سبلوم مناريق ديري، بلياو ماهو مليهت TMJ ممبوات ڤڠصحن اونتوق برتنديڠ دڠن راسمي.
”ساي ماهو مپقسيكن ڤڠصحن ايت دبوات. بورڠ ڤڠصحن ڤنچالونن ايت ڤرلو دأيسي سڤرتي يڠ تله دلاكوكن اوليه تن سري انوار موسى،“ خيري بركات ڤد سيدڠ ميديا مجليس ڤپرهن جالور ڬميلڠ كونتينجن نڬارا كسوكن اسيا موسيم سجوق دساڤورو، جڤون.
انوار، يڠ مروڤاكن ڤنصيحة ڤرساتوان بولا سيڤق كلنتن (KAFA)، منجادي اورڠ ڤرتام مڠصحكن ڤنچالونن اونتوق برتنديڠن جاوتن ڤريسيدن FAM باڬي ڤڠڬل 2017 هيڠڬ 2021، ستله منريما بورڠ ڤڠصحن درڤد ستيا؞وسها اڬوڠ ڤد اثنين لالو. - برنام


text:
للاكي براوسيا 45 تاهون ايت دتاهن سڤسوكن اڠڬوتا بهاڬين سياستن جنايه نركوتيک ايبو ڤجابت ڤوليس دايره (IPD) سوڠاي سيڤوت ڤد ڤوكول 1.15 ڤتڠ.
كتوا ڤوليس دا؞يره، سوڤرينتندن عبدالفتح عبدالرحمن بركات، سياستن منداڤتي سوسڤک يڠ بكرجا سنديري منجالنكن ڤرنياڬا؞ن ترسبوت درومهڽ سجق لبيه ستاهون لالو.
كاتاڽ، سوسڤک ممڤروسيس سنديري ا؞ير دا؞ون كتوم دان دجوال دكاوسن سكيتر كامڤوڠ سواق ڤلاڠ ڤد هرڬ RM2.80 سبوڠكوس.
”ڤمريقسا؞ن دبلاكڠ رومه سوسڤک منموكن ببراڤ ڤرألاتن اونتوق ممڤروسيس ا؞ير دا؞ون كتوم ترماسوق ڤريوق، دوا بيجي توڠ ڬس، داڤور دان دوا بوڠكوسن ڤلاستيق هيتم مڠاندوڠي دا؞ون كتوم سبرت انم كيلوڬرم.
”كسموا رامڤاسن ترسبوت دأڠڬركن برنيلاي كيرا٢ RM7,000. سياستن كيس دجالنكن مڠيكوت سيكشن 30(2)اكتا راچون 1952،” كاتHڽ.-اوتوسن اونلاين


text:
جرسي يڠ دتاج ڤڠلوار ڤاكاين سوكن تركموک نأيک منمڤيلكن تيڬ ورنا، يا؞يت بيرو، ميره دان هيتم يڠ منچرمينكن سماڠت سرتا ورنا يڠ اد ڤد بنديرا نڬري جوهر.
توروت دڤركنلكن، جرسي حاص برورنا بيرو ڬلڤ بربلڠ هيتم يڠ ملامبڠكن كجايا؞ن منجوارا؞ي ليڬ سوڤر تيڬ تاهون برتوروت-توروت يڠ دڤراوليه JDT.
مجليس ڬيميک ڤلنچرن جرسي دان تايڠن كليڤ ۏيديو باڬي ممڤركنلكن ريكا؞ن ايت دسمڤورناكن اوليه ڤريسيدن ڤرساتوان بولاسيڤق نڬري جوهر (PBNJ)، داتوق اسماعيل كاريم دداترن باندر راي، دسيني مالم تادي.
مجليس ترسبوت توروت دسقسيكن ريبوان ڤپوكوڠ JDT.


text:
ڤركارا برهوبوڠ ڤپرتا؞ن سافي برسام ڤاسوقن بهارو ايت دعمومكن منروسي لامن سوسيال فيسبوک راسمي ڤاسوقن JDT، جوهر سا؞وتن تايڬرس دوا جم لالو.
منروسي فيسبوک ايت، ڤڠوروس ڤاسوقن دان كتوا جورولاتيه كلب بولاسيڤق JDT، ماريو ڬوميز توروت مڠوچڤكن جوتا؞ن تريما كاسيه كڤد سافي كأتس سومبڠنڽ كڤد JDT سلاما اين.
”بلياو ماسيه سبهاڬين درڤد كلوارڬ JDT والاوڤون سوده تيدق برسام لاڬي دان كامي اوچڤكن سلامت ماجو جاي كڤداڽ برسام-سام ڤاسوقن PKNS ڤد موسيم دڤن،“ كاتاڽ.
سمنتارا ايت، دالم ڤركمبڠن لا؞ين، ڤڠاره سوكن كلب ترسبوت، اليستير ايدود مڠعمومكن ڤڠمبيلن دوا ڤما؞ين ايمڤورت باڬي JDT II، ايليک سمية دري اوستراليا دان نيكولس فرننديز يڠ براصل دري ارجينتينا.
منوروتڽ، ايليک مروڤاكن ڤما؞ين برڤڠالمن لواس دان ڤرنه برما؞ين اونتوق كلب ويليڠتن ڤيونيک، FC دالس، سيدني اوليمفيک دان نڬري سمبيلن.
سمنتارا نيكولس ڤولا، تمبهڽ مروڤاكن ڤما؞ين ڤپرڠ بهاڬين تڠه دان ڤرنه برما؞ين برسام استرس تريڤولي FC دڬريس دان كلب مالوركا دان لوركا FC دسڤاپول.